Strateški dokumenti i zakonski okvir za izradu

Lokalnog programa za mlade Pula-Pola 2024.-2030.

Lokalni program Grada Pule – Pola (LPM) temelji se na strateškim dokumentima koji definiraju prioritete za rješavanje potreba mladih u svijetu, Europskoj uniji i Republici Hrvatskoj, kao Istarskoj županiji te strateškim razvojnim dokumentima grada Pula-Pola. LPM nastoji se spustiti na mikrorazinu djelovanja, međutim, mladi Pule, kao i grad Pula-Pola u cjelini dio su globalnog okruženja i podložni su globalnim trendovima. Stoga, u nastavku slijedi kratki pregled strateških dokumenata na koje se LPM naslanja u viziji i misiji počevši od globalne razine, do one lokalne.

*Svjetski program djelovanja za mlade*

*Svjetski program djelovanja za mlade* dokument je Ujedinjenih naroda kojim se pružaju metodološki okvir i praktične smjernice za nacionalne akcije te internacionalna podrška pri poboljšanju životnih okolnosti globalnih mladih. Preciznije, fokusira se na specifične mjere za jačanje nacionalnih kapaciteta u području mladih i na povećanje prilika za mlade, te za potpunu participaciju mladih u društvu.

Svjetski program djelovanja za mlade obuhvaća 15 prioritetnih područja:

1. Obrazovanje,

2. Zapošljavanje,

3. Glad i siromaštvo,

4. Zdravlje,

5. Zlouporaba droga,

6. Maloljetnička delinkvencija,

7. Slobodno vrijeme,

8. Djevojke i mlade žene,

9. Okoliš,

10. Sudjelovanje mladih u društvu i donošenje odluka,

11. Globalizacija,

12. Informacijske i komunikacijske tehnologije,

13. HIV/AIDS,

14. Ratovi,

15. Međugeneracijski jaz.

*Europska strategija mladih*

Na europskoj razini, trenutno je na snazi EU Strategija Mladih do 2027. godine koja se temelji na  kooperaciji mladih u Europi kako bi ispunili svoj puni potencijal. Europska strategija se fokusira na tri temeljna područja akcije čija je ideja sažeta u tri riječi: **Sudjeluj, Spoji, Osnaži**. Procesom dijaloga mladih iz cijele Europe, osmišljeno je 11 europskih ciljeva za mlade na razini Europe:

1. Povezivanje Europske unije s mladima,

2. Ravnopravnost svih rodova,

3. Uključiva društva,

4. Informacije i konstruktivan dijalog,

5. Mentalno zdravlje i dobrobit,

6. Korak naprijed za mlade u ruralnim područjima,

7. Kvalitetno zapošljavanje za sve,

8. Kvalitetno učenje,

9. Prostor i sudjelovanje za sve,

10. Održiva zelena Europa,

11. Organizacije mladih i europski programi za mlade.

*Europska povelja o radu s mladima na lokalnoj razini*

Sveobuhvatni ciljevi rada s mladima navedeni su u mnogim glavnim dokumentima politike Europske unije i Vijeća Europe. Iz tih dokumenata proizašla je *Europska Povelja o radu sa mladima na lokalnoj razini* koja oblikuje jasne smjernice kako bi se uspostavila i održala kvaliteta u radu s mladima na lokalnoj razini. Povelja čini zajedničku europsku platformu za nužan dijalog o radu s mladima, radi se o metodološkom alatu i funkcionira kao kontrolna lista s pomoću koje dionici mogu raspravljati o mjerama koje su potrebne za daljnji razvoj rada s mladima tako da se obuhvate svi aspekti i stajališta te da se rad s mladima izvodi na najbolji i najučinkovitiji način.

22 Erasmus+ nacionalne agencije u području mladih zajedno sa svojim partnerima – *mrežom InterCity Youth, mrežom POYWE, Europskim forumom mladih te partnerstvom EU i Vijeća Europe* pokrenule su Erasmus+ projekt strateške suradnje pod nazivom ***Europe Goes Local*** sa ciljem osnaživanja i povećanja rada s mladima. Povelja je jedan od mnogih ishoda tog projekta a definira važne dokumente za poboljšanje rada s mladima i njihovo uključivanje poput: Youth sector Strategy 2030, Youth for democracy, Europska agenda za rad s mladima (EYWA) i Socijalna isključenost mladih i lekcije iz rada s mladima.

*Nacionalni program za mlade za razdoblje 2023. – 2025.*

Nacionalni program za mlade 2023-2025. temelji se na prepoznatim potencijalima, potrebama i težnjama mladih te na prepoznatim razvojnim izazovima na lokalnoj, nacionalnoj i europskoj razini. Taj strateški dokument rezultat je uključivog i konstruktivnog dijaloga ključnih dionika u području politika za mlade, sadrži 6 prioritetnih područja s 28 mjera. Predloženim mjerama i zadacima unutar svakog područja prethodi analitički okvir kao ishodište za njihovo koncipiranje.

Prioritetna područja ovog Nacionalnog programa jesu:

1. Rad s mladima,

2. Participacija mladih u društvu,

3. Obrazovanje mladih,

4. Mladi i Europska unija,

5. Mladi u ruralnim područjima,

6. Zdravlje i kriza uzrokovana pandemijom koronavirusa.

Nacionalni program za mlade predstavlja kratkoročni provedbeni strateški dokument vrlo visoke razine fokusiranosti i operativnosti, a područja su usklađena s ciljevima Nacionalne razvojne strategije Republike Hrvatske do 2030., Programom Vlade Republike Hrvatske 2020.-2024., kao i s načelima i smjernicama Strategije EU-a za mlade (2019.- 2027.). Politika za mlade i prioriteti utvrđeni Nacionalnim programom provodit će se s ciljem daljnjeg promicanja ravnopravnosti i jednakih mogućnosti, uz stvaranje poticajnog okruženja za razvoj potencijala mladih i njihov kvalitetniji život. Komplementarnim naporima u jačanju mladih omogućit će se da i sami postanu nositelji održivog razvoja Hrvatske.

*Akcijski plan za mlade Istarske županije 2022.– 2025.*

Akcijski plan za mlade Istarske županije 2022.– 2025 provedbeni je dokument kojim se operacionaliziraju i provode ciljevi i mjere sadržani u strateškom dokumentu *Regionalni program za mlade Istarske županije za razdoblje 2018. – 2022.* Riječ je o svojevrsnom nastavku i nadopuni Regionalnog programa koji će konkretnim aktivnostima, vremenskim rokovima i podijeljenim odgovornostima doprinijeti ostvarenju navedenih aktivnosti i mjera. Dokumentom se omogućuje cjelovit pregled, struktura te razrada svih aktivnosti potrebnih za doprinos ostvarenju postavljenih ciljeva. Akcijski plan za mlade Istarske županije do 2022. – 2025. sastoji se od elemenata potrebnih za praćenje provedbe u sljedećim područjima koja se tiču mladih:

1. Informiranje mladih,

2. Obrazovanje, znanost i cjeloživotno učenje,

3. Zapošljavanje i poduzetništvo,

4. Aktivno sudjelovanje mladih u društvu, rad s mladima i održivi razvoj zajednice,

5. Socijalna uključenost mladih,

6. Zdravlje i sport,

7. Kultura, manifestacije, zabavni i društveni sadržaj za mlade,

8. Mladi u europskom okruženju,

9. Stambena politika za mlade,

10. Praćenje provedbe Akcijskog plana.

***Strateški dokumenti Grada Pula - Pola***

Grad Pula – Pola je izradio sve važne strateške dokumente na koje se LPM naslanja, odnosno nadopunjuje ih i detaljnije definira potrebne aktivnosti i programe.  jesu: *Plan razvoja Grada Pula – Pola za razdoblje 2020. – 2030*., *Strategija urbanog razvoja područja Pula*, *Plan razvoja kulture grada Pule, Plan razvoja pametnog grada*, *Strategija  upravljanja imovinom*, *Odluka o osnivanju Savjeta mladih,* kao i na *Lokalni program za mlade 2018. – 2020.*

U nastavku teksta slijedi prikaz dijelova strateških dokumenata koji se direktno odnose na mlade:

*Plan razvoja Grada Pula – Pola za razdoblje 2020. – 2030.*

Plan razvoja Grada Pula-Pola za razdoblje 2020.-2030. godine izrađuje se kao temeljni akt strateškog planiranja za Grad Pula-Pola, u kojem su mladi jedan od ključnih dionika. Vezano uz mlade, Plan razvoja detektira probleme u **socijalnim politikama Grada** (*visoke tržišne cijene i manjak ponude državnih stanova, slaba uključenost mladih u programima u kulturi*), **školstvu** (*potreba za ulaganjem u širenje i modernizaciju škola kako bi se svim učenicima omogućila jedno smjenska nastava i omogućavanje efikasnog obrazovnog procesa stvarajući razrede s manjim brojem učenika, potreba za poticanjem razvoja obrazovnih smjerova koji se tiču zdravstva, osobito sestrinstva, potreba za poticanjem razvoja smjerova vezanih uz medicinu te skrb za starije i nemoćne osobe, potreba za sprječavanjem iseljavanje osoba koje su završile neki od stupnja visokog obrazovanja pružajući im kvalitetnu mogućnost za zapošljavanje, nužnost popularizacije cjeloživotnog obrazovanja i uključivanje većeg broja ljudi*), i **digitalizaciji i tržištu rada** (*predlaže se pružanje podrške izradi programa usklađivanja srednjoškolskih programa s potrebama na tržištu rada i opremanje škola STEAM tehnologijama te uređivanje nastavnih i izvannastavnih sadržaja za STEAM područja. Nadalje, s ciljem integracije djece i mladih u procese zelene tranzicije planira se razvoj programa škole u prirodi na područjima Muzila i Šijanske šume*).

*Strategija razvoja urbanog područja Pula 2021.-2027.*

Ovaj dokument, u dijelu koji se tiče mladih, ističe važnost provođenja politika u svrhu zadržavanja i privlačenja mladog stanovništva na način da im se omogući kvalitetno i poticajno okruženje za život i rad. To je moguće provesti povećanjem mogućnosti u području obrazovanja, tržišta rada te unaprjeđenjem kvalitete različitih prostornih sastavnica. Strategija navodi načine na koje će se poticati kvalitetan društveni i kulturni život kao cilj razvoja urbanog područja. Tako će se stanogradnjom (s naglaskom na povlastice za mlade obitelji i mlade osobe) razvijat model zadružnog stanovanja, te će se razvijati sportsko-rekreacijski sadržaji u blizini stambenih cjelina i infrastruktura namijenjenih djeci. Visoku razinu socijalnih mogućnosti i socijalne uključenosti sa svrhom podizanja kvalitete socijalne skrbi i razvoja aktivnosti u svrhu poboljšanja socijalne uključenosti, poticat će se, između ostalog, s aktivnosti razvoja projekata za mlade i podršci udrugama koje okupljaju mlade. Poticat će se bavljenje mladih poljoprivredom te uvođenje inovacija na poljoprivredna gospodarstva u svrhu postizanja otpornog gospodarstva. Cilj urbanog područja uključuje povećanje kvalitete, uvođenje inovacija i učinkovitosti u poslovanju, a obuhvaća aktivnosti proširenja kapaciteta postojećih poduzetničkih zona i uspostavljanje novih, proširenje kapaciteta poduzetničkih potpornih institucija, pružanje podrške razvoju socijalnog poduzetništva, ženskog poduzetništva i poduzetništva mladih.

*Plan razvoja kulture grada Pula-Pola za razdoblje 2023.-2030.*

U *Planu razvoja kulture grada Pule* navode se problemi s kojima se susreću mladi Pule, vezani uz kulturu. Primjerice, knjižnica nije opremljena adekvatnim resursima (ljudskim, tehničkim i financijskim) da se razvija u skladu s trendovima u društvu (drugačiji način prijenosa informacija, društvene mreže, sveprisutnost digitalnih medija i slično), što utječe na ponudu i korištenje knjižničnih usluga. Nadalje, akteri civilne scene ističu teškoću u pronalasku radne snage, kao i nedostatak kadra mladih ljudi u kulturnom sektoru. Ističe se neizostavna uloga Društvenog centra Rojc na izvaninstitucionalnoj kulturnoj sceni, ali i općenito kulturnoj sceni grada. Rojc uz film, knjigu i antičku baštinu sigurno predstavlja dio prepoznatljivosti kulturnog identiteta Pule, ali i prostor kojeg pozitivno ocjenjuju i sami građani te posebno mladi. Pula je prepoznatljiva i po književnim manifestacijama koje provodi udruga Sa(n)jam knjige u Istri i Monte Librić a koje kroz svoje popratne programe potiču mlade na aktivan čitateljski angažman.

U *Planu razvoja kulture* je prepoznato da osim prihvaćanja potrebe uključivanja pojedinaca i zajednice u upravljanje baštinom, nužno je razvijati što više programa kojima je ciljana publika lokalna zajednica, posebno djeca i mladi. Također, neophodno je unaprjeđivati i razvijati nove suradnje između ustanova koje upravljaju kulturnom baštinom i drugih aktera kulturnog sektora, posebno s onim ustanovama i udrugama koje rade s mladima i djecom.

U participativnom procesu izrade Plana razvoja kulture, s udrugama i ustanovama koje rade s djecom i mladima ustanovljeno je da je suradnja s vrtićima i školama od presudne važnosti kako bi se djecu i mlade potaknulo na sudjelovanje u kulturi i sudjelovanje u kulturnim događajima lokalnih ustanova i organizacija. Pokazalo se da isključivo oni akteri koji su ovakvu suradnju uspostavili imaju dobre rezultate posjećenosti njihovih programa i aktivnosti ovih dobnih skupina. Uz to, istaknuto je da suradnja sa školama ovisi o ravnateljima i profesorima i privatnim inicijativama, te da je nužno potreban sistem i sustavna potpora od Grada i Županije koja bi olakšala ovakvu suradnju. Naime, već postoji niz neformalnih programa iz kulturnog i umjetničkog obrazovanja za mlade kojeg provode prvenstveno organizacije civilnog društva, ali da je potrebno potaknuti sustavnu suradnju između kulturnog i obrazovnog sektora kako bi se osiguralo veće sudjelovanje djece i mladih u ovakvim programima, ali i potakao razvoj većeg broja ovakvih programa. Naime, jedan od glavnih izazova suvremenog kulturnog sektora je nedostatak mladih ljudi u posjećivanju kulturnih sadržaja, ali i pri zapošljavanju u kulturi. Stoga je kao posebno **važan prioritet istaknut razvoj publike, ulaganje u obrazovanje novih kadrova u kulturi te općenito pomlađivanje kulturne scene**.

Intenzivno uključivanje djece i mladih u kulturni život grada jedini je način dugoročnog razvoja publike, u tom je kontekstu posebno važno podržati otkrivanje i razvoj mladih kreativnih talenata kroz veću podršku programima onih dionika u kulturi koji se bave sa kreativnim i umjetničkim obrazovanjem kao i poticanjem na njihovo međusobno umrežavanje.

Grad Pula-Pola je tijekom procesa strateškog promišljanja o budućem razvoju grada do 2030. utvrdio niz digitalnih projekata, od kojih svakako treba izdvojiti projekt razvoja digitalne platforme Pula  - Pola Events; kojim se odgovara na potrebe posebno mlade populacije kojoj nedostaje više informacija o događanjima u kulturi na povezanom online sustavu, a ovakav portal zasigurno će doprinijeti i većoj vidljivosti kulturne ponude grada cijeloj lokalnoj zajednici kao i turistima. Takva digitalna platforma osigurala bi objedinjavanje svih događanja na području Pule na jednom mjestu i pravovremenu objavu svih informacija vezanih uz događanja, ali i kreiranje centralnog informacijskog alata za organizatore događanja i korisnike.

*Plan razvoja pametnog Grada Pula 2023.-2028.*

Dijelovi Plana razvoja pametnog grada koji se tiču mladih bave se **temom školstva** te je utvrđeno da **osnovno školstvo** grada Pula-Pola prati trendove modernizacije obrazovanja, no još uvijek postoji prostor za unaprjeđenje kroz uvođenje novih **digitalnih alata i jačanje STEM** područja u svrhu podizanja kvalitete kurikuluma. U **srednjoškolskom obrazovanju** na području grada potrebno je nastaviti ulagati u modernizaciju srednjoškolske infrastrukture, uvođenjem novih digitalnih alata, poticanjem na uključivanje u projekte digitalizacije i dodatnim razvijanjem STEM područja. Vezano uz **visokoškolsko obrazovanje**, potrebno je raditi na kontinuiranom unaprjeđivanju kvalitete ishoda učenja, poticati istraživanja i inovacije, a sve u svrhu jačanja obrazovanja lokalnog i šireg stanovništva, izgradnji kompetitivne radne snage te pozicioniranja  Sveučilišta kao lidera u inovacijama u regiji. Planom se utvrdila važnost kontinuiranog ulaganja u jačanje digitalnih tehnologija u području kulture.

Pregled dobivenih rezultata online ankete:


Prva projektna aktivnost, *participativna izrada ankete* kojom su se ispitale potrebe mladih na području grada Pule, odvila se *online* u razdoblju od 13. do 27. ožujka 2023., sadržavala je 32 pitanja, od čega se dio pitanja odnosilo na demografske podatke o ispitaniku, a drugim setom pitanja nastojala se utvrditi razina zadovoljstva, vidljivosti i informiranosti o određenim temama.


Anketa je objavljena na web stranicama svih partnerskih organizacija, na njihovim društvenim mrežama i najavljena je na press konferenciji, poslana su priopćenjima za medije, ali i proslijeđena putem obavijesti i poziva osnovnim i srednjim školama, studentskim udrugama, Studentskom zboru, udrugama usmjerenim mladima, članovima Savjeta mladih i predstavnicima donositelja odluka.


**Osnovni podaci o mladima koji su ispunili online anketu**

Anketu je ispunilo sveukupno 593 ispitanika/ica, s najvećim brojem ispitanika, njih 344, u dobi od 15 do 18 godina (58%), zatim njih 127 od 19 do 24 godina (21,4%) i 66 ispitanika od 13 do 14 godina (11,2%), dok je najmanje ispitanika, njih 56, bilo u najstarijoj dobnoj skupini od 25 do 30 godina života (9,5%). Dakle, najviše ispitanika, (61.4%) bili su učenici srednjih škola, zatim studenti (18.3%) te učenici osnovnih škola (11.5%).

Od toga je 60% bilo ispitanica i 37.6% ispitanika, dok se 2.4% nije željelo izraziti o svom rodnom identitetu.


****

****





|  |
| --- |
|  |

Gotovo polovina ispitanika/ica koji su ispunili anketu, njih 49.2% živi u širem centru Pule, 28.5% na području drugog grada ili općine, dok 21% njih živi izvan centra Pule.





Većina ispitanika živi s roditeljima u njihovom stambenom objektu (75.9%). Osim kod roditelja ili skrbnika, ispitanici su navodili da žive i kao podstanari, u studentskim ili učeničkim domovima, s partnerima ili imaju vlastitu nekretninu.





**7. Odaberi odgovor koji se odnosi na tebe:**


* Imam određeni invaliditet ili kronične zdravstvene probleme koji mi otežavaju svakodnevno samostalno funkcioniranje.
* Nezaposlen/nezaposlena sam 6 mjeseci ili duže.
* Imam 16 ili više godina, a nisam završio/završila osnovno obrazovanje.
* Tražitelj sam azila, azilant ili izbjeglica.
* Ne koristim se ni hrvatskim ni talijanskim jezikom na razini izvornih govornika.
* Zbog svog ponašanja sam imao/imala problema sa zakonom.
* Izjašnjavam se kao pripadnik/pripadnica (etničke, jezične, vjerske, seksualne, rodne itd.) manjine.
* Ja (i moja obitelj) nemam(o) dovoljno financijskih sredstava za pokrivanje osnovnih životnih potreba.
* Na mene se odnose dva ili više ponuđenih odgovora.
* Nijedan odgovor se ne odnosi na mene.




**8. Izvori prihoda:**

* roditelji/skrbnici
* stipendija
* poslovi preko učeničkog ili studentskog servisa
* honorarni ili povremeni rad
* redovna mjesečna plaća (kod poslodavca ili kroz samozapošljavanje)
* naknade iz sustava socijalne skrbi (npr. zajamčena minimalna naknada, jednokratne naknade, osobna invalidnina)

Glavni izvor prihoda većini ispitanika/ica online ankete su prihodi od strane roditelja ili skrbnika (82.4%), a zatim slijede prihodi od učeničkog ili studentskog rada (34.2%) i stipendije (12.4%). Osim navedenog, ispitanici su navodili i povremeni i stalni rad i naknade iz sustava socijalne pomoći kao izvore prihoda.




* + - 1. **U kojoj mjeri navedeni prihodi zadovoljavaju tvoje osnovne potrebe, odnosno osnovne potrebe tvoje obitelji (hrana, odjeća, režijski troškovi i sl.)?**


Ispitanici/ice su u većini zadovoljni u kojoj mjeri njihovi prihodi zadovoljavaju njihove osnovne potrebe (hrana, odjeća, režijski troškovi i slično),



* + - 1. **U kojoj mjeri navedeni prihodi zadovoljavaju tvoje druge potrebe, kao što su aktivnosti slobodnog vremena, zabava, usavršavanje itd.?**



Ispitanici/ice su zadovoljni i u kojoj mjeri njihovi prihodi zadovoljavaju njihove ostale potrebe (aktivnosti slobodnog vremena, zabava, profesionalna usavršavanja), odnosno njih 42.5% iskazuje da u potpunosti zadovoljavaju, i ocjenjuju ocjenom 5.



Zatim, kako bi se utvrdio uvid u trenutno stanje, ispitanici su zamoljeni da na skali od 0 do 5 procjene kolikom se učestalošću mladi Pule susreću s određenim problemima.

* + - 1. **Koliko se mladi u Puli, prema tvom mišljenju susreću sa sljedećim problemima u svom okruženju?**

Za svaki problem odaberi broj koji odgovara tvom mišljenju:

0 - nisam dovoljno upoznat/upoznata s tim

1 - uopće nije problem

2 - u maloj mjeri

3 - problem postoji, ali nije osobito izražen

4 - izražen problem

5 - vrlo izražen problem

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N = 590 | Prosječna  ocjena  (bez 0) | Apsolutni brojevi (postoci) | | | | | | |
| Problem | 0 | 1 | 2 | 3 | 4 | 5 |
| neshvaćenost i nerazumijevanje potreba mladih | 3,51 | 36  (6,1 %) | 36  (6,1 %) | 66  (11,19 %) | 155  (26,27 %) | 172  (29,15 %) | 125  (21,19 %) |
| nedostupnost informacija o mogućnostima za mlade | 3,31 | 49  (8,31 %) | 54  (9,15 %) | 80  (13,56 %) | 153  (25,93 %) | 153  (25,93 %) | 101  (17,12 %) |
| nedostatak prilika za aktivno sudjelovanje u procesima donošenja odluka koje utječu na život mladih | 3,54 | 54  (9,15 %) | 42  (7,12 %) | 70  (11,86 %) | 133  (22,54 %) | 141  (23,90 %) | 150  (25,42 %) |
| nedostatak (vanjskih/unutarnjih) prostora za mlade | 3,86 | 36  (6,1 %) | 47  (7,97 %) | 53  (8,98 %) | 85  (14,41 %) | 116  (19,66 %) | 253  (42,88 %) |
| nedostatak odgovarajućeg  sadržaja/aktivnosti za mlade] | 3,70 | 46  (7,8 %) | 55  (9,32 %) | 58  (9,83 %) | 91  (15,42 %) | 132  (22,37 %) | 208  (35,25 %) |
| arhitektonske i druge prepreke koje mladima s invaliditetom otežavaju sudjelovanje u društvenom životu | 3,44 | 129  (21,86 %) | 51  (8,64 %) | 59  (10 %) | 113  (19,15 %) | 111  (18,81 %) | 127  (21,53 %) |
| diskriminacija (npr. na temelju spola, pripadnosti manjinskoj etničkoj skupini, socijalno-ekonomskog statusa, seksualne orijentacije itd.) | 3,27 | 81  (13,73 %) | 75  (12,71 %) | 81  (13,73 %) | 117  (19,83 %) | 103  (17,46 %) | 133  (22,54 %) |
| nasilje nad mladima (uključujući nasilje na internetu) | 3,43 | 66  (11,19 %) | 58  (9,83 %) | 78  (13,22 %) | 122  (20,68 %) | 115  (19,49 %) | 151  (25,59 %) |
| zagađenje okoliša | 3,73 | 42  (7,12 %) | 46  (7,8 %) | 55  (9,32 %) | 108  (18,31 %) | 133  (22,54 %) | 206  (34,92 %) |

Svi navedeni problemi dosta slično su rangirani, no kao najizraženiji problem pokazao se nedostatka prostora za mlade (vanjskog i unutarnjeg) (3,86), te uz zagađenje okoliša (3,73) nedostatak odgovarajućeg sadržaja / aktivnosti za mlade (3,70) također je među prva tri najizraženija problema. Slijedi nedostatak prilika za aktivno sudjelovanje u procesima donošenja odluka koje utječu na život mladih (3,54), neshvaćenost i nerazumijevanje potreba mladih (3,51), arhitektonske i druge prepreke koje mladima s invaliditetom otežavaju sudjelovanje u društvenom životu (3,44), nasilje nad mladima (uključujući nasilje na internetu) (3,43) te diskriminacija (3,27).

* + 1. **Ako postoji još neki problem s kojim se mladi u Puli susreću u svom okruženju, a smatraš ga izraženim ili vrlo izraženim, molimo te da ga navedeš ovdje:**
* *(nastavno na pitanje o problemima okruženja koji se odnose na:**neshvaćenost i nerazumijevanje potreba mladih, nedostupnost informacija o mogućnostima za mlade, nedostatak prilika za aktivno sudjelovanje u procesima donošenja odluka koje utječu na život mladih, nedostatak odgovarajućeg sadržaja/aktivnosti za mlade, arhitektonske i druge prepreke koje mladima s invaliditetom otežavaju sudjelovanje u društvenom životu, diskriminacija (npr. na temelju spola, pripadnosti manjinskoj etničkoj skupini, socijalno-ekonomskog statusa, seksualne orijentacije itd.), nasilje nad mladima (uključujući nasilje na internetu), zagađenje okoliša)*
* *Nedovoljno edukacija koje bi motivirale mlade na aktivno uključivanje u društvo i svrhu takvog uključivanja*
* *Nedovoljno se priča o mentalnom zdravlju i emocijama*
* *Nemaju mjesto ili neki klub za izlazak , a da nisu cargo i pietas sa cajkama*
* *Mladi nemaju nikakva uzbudljiva mjesta na koja mogu izaći i družiti se vikendom,ne postoje nikakva mjesta gdje možemo izaći i plesati,s obzirom na to da je u pitanju normlana glazba a ne samo narodne pjesme,cajke ili trash rap.*
* *Skup parking u centru Grada Pul*
* *Droga i alkohol*
* *Preskupi kvadrati stanova*
* *Nedostatak Disco klubova i sličnih sadržaja*
* *Jao brate*
* *Nemogućnost rješavanja stambenog pitanja zbog tržišnih cijena što za sobom povlači kreditnu nesposobnost, bez obzira na stalno zaposlenje.*
* *Problem što se tiče nedostupna terapija za osobe kojima treba pomoć, tj. da skrbnici moraju bit uključeni u tome i ako se zna da skrbnici/roditelji u većinu slučajeva ne vjeruju/slušaju djecu/osobe koji traži pomoć. Mislim da bi to trebalo bit dostupno svima.*
* *Premalo mjesta za izaći i zabaviti se.*
* *Ne postojanje prostora za sigurni druzenje ili druzenje opcenito, niti nekakve posebne grupe za zajednicke interese, ne postoji nikakva sloznost i organizacija, zabava je na razini nule, ne postoji nista u gradu osim dva kluba .... necu spominjati rojc jer je jedno veliko ne organizirano mjesto, te takoder ako i postoje neki od navedenih primjera onda informiranje o njima je vise nego nepostojano (ne postoje informacije nikakve ili se jako tesko dode do njih ili ono najbolje informacije kao i sve drugo kasni)*
* *Nedostaju mjesta na kojima se mladi mogu skupljati i družiti.*
* *Nemamo gdje izlaziti*
* *Policijom*
* *Droga*
* *Misle da su mafija*
* *Manjak zabavnog sadržaja*
* *Droga, kocka*
* *Pula je veoma inkluzivna, sadrzaja ima i super je*
* *Nasilje*
* *Lako se dolazi do opojnih tvari (trava, droga)*
* *Neshvaćenost*
* *Ograničena mjesta za izlazit, družit se. Neravnopravnost spolova te općenita diskriminacija*
* *Treba nam više klubova.*
* *Psihološka i emocionalna potpora.*
* *Potrebno otvaranje barem jednog striptiz kluba*
* *Nedovoljno striptiz klubova*
* *Potreba da pripadaju iako im se ne sviđa okruženje*
* *Poticanje drugih sportova osim nogometa, košarke*
* *Nema*
* *Izraženo*
* *Veliko poskupljenje*
* *Manjak sigurnosti( uglavnom ženske)*
* *stres u školi*
* *Problem financijske i možda ratne budućnosti*
* *Ima dosta nasilja preko interneta na koje učitelji ne reagiraju jer imaju svoje učenike koji im se sviđaju više, stručna služba nas ne sluša kad smo u problemu bez obzira na sve nema pomoći, kad se više potrudimo onda nas odbace radi dijagnoza i ne vode na izlete, naša druženja su po parkovima,*
* *Živimo u državi koja krade od svojih stanovnika, al I guess da je to normalno*
* *Prebrzo gube nevinost*
* *Neću*
* *Diskriminacija osoba koje imaju manje novaca od drugih ili su drugačiji*
* *Droga*
* *Malo noćnih klubova*
* *Slaba informiranost o srednjim školama*
* *Opojna sredstva*
* *Nedostatak kvalitetnih profesora*
* *nasilje nad djecom*
* *Nedostatak prostora za druženje i aktivnosti*
* *Nemamo gdje izlaziti na večer cijeli grad je spao na dva kluba, a pritom nema nikakvih evenata u gradu*
* *Nasilje u obitelji*
* *Alkoholiziranje*
* *Nedostatak prostora i mjesta gdje mladi mogu izlaziti*
* *Pa nez, skola haha*
* *Nemam LGBTQ zajednicu na svježem zraku*
* *Manjak igrališta za mlade*
* *Mjesta za izlazak, diskriminacija, nasilje, seksualno zlostavljanje, traćevi, poticaj da netko počini samoubojstvo, maltretiranje putem interneta ili u školi. Problem obrazovanja, problem pronalaska posla*
* *Vlasnici psa ne čiste za svojim psom.*
* *Nedostatak javnoga prijevoza (autobusi prolaze samo jedanput ujutro i jedanput popodne)*
* *nema prostora za izlazak ukoliko ne slušaš cajke i knjižnica ne radi vikendom kad je studentima i učenicima srednjih škola (pogotovo za pripreme za maturu) najpotrebnija*
* *Smatram da ne postoji adekvatna podrška za mentalno zdravlje mladih, aktivnosti u sklopu udruga za promicanje socijalizacije i zajedništva. Također, u Puli je vrlo izražen problem nedostatka udruga za instrukcije i pomoći pri učenju. Postoje samo individualni instruktori koji nisu specijalizirani za rad s mladima. Vrlo su skupi i često potpuno nedostupni iako je potreba za takvom vrstom potpore velika s obzirom na probleme u obrazovanju uslijed covid krize. Napominjem, u Puli postoje 2 ili 3 osobe za instrukcije iz kemije i matematike te često ne poštuju dogovorene termine tako da se ne pojave ili ignoriraju poruke.*
* *Nedostatak posla van sezone, problem stanovanja*
* *Previsoke cijene, od primjerice kafića do trgovina, budući da mnogi nemaju dovoljno novaca za život, kamoli za razonodu*
* *Nemogućnost noćnog života (nemamo niti jedan dobar klub), skupocjenost smještaja u gradu, izostanak zgrada fakulteta za pojedine studije*
* *Stanarina i boravak u stanu (od 10-6 mjeseca) ima jako malo stanova koji se iznajmljuju na duže vrijeme*
* *Nalaženjem stana za razumnu cijenu preko cijele godine*
* *Nedostatak udruženja sa različitim aktivnostima i interesima koje će privući razne različite skupine mladih da bi osjećali veću pripadnost nekoj skupini*
* *bezobrazno ponašanje nastavnika prema učenicima, ogroman nedostatak mjesta za izlazak i druženje,*
* *Moja sestrična ide u srednju, a učitelji se odnose loše.*
* *stanovi za studente koji su postali zapanjujuće skupi, a glavni je uvjet izlazak preko ljeta*
* *Pedofilija*
* *Nezainteresiranost mladih zbog nedovoljnog angažmana institucija koje bi trebale više pozivati mlade na aktivno sudjelovanje.*
* *ne prihvaćaju tuđe ideje koje uključuju stvaranje novog društvenog poretka.*
* *nedovoljna povezanost studenata sa tržištem rada*
* *"Problem stanovanja; stanarina je sve skuplja te su stanovi pretežno dostupni samo do polovice lipnja dok prvi rokovi pretežno traju i do srpnja. Studenti koji uspiju naći sezonski ili stalni posao ne mogu nastaviti s radom preko ljeta iz razloga što se ti isti stanovi ljeti iznajmljuju turistima.*
* *Sezonski posao u ugostiteljstvu; manjak radne snage tokom sezone dovodi do oslanjanja na studente kao stalne radnike. U mnogim situacijama dolazi i do kršenja studentskih prava, kao što je rad nedjeljom i rad nakon 23h.*
* *Sadržaj; Što se tiče sadržaja za mlade, postoji problem u informiranju mladih o raznim eventima, gostujućim predavanjima, organizacijama, itd. Trebalo bi (još) više promovirati događaje i sadržaje na društvenim mrežama, putem plakata i drugim formatima."*
* *Život je skup, okruženje kojem je svrha maksimalno poticanje prihoda turizma stvara loše uvjete za bilo koga tko od te industrije ne zarađuj, što je vrlo vjerojatno većina populacije. Pronalaženje smještaja po prihvatljivim cijenama je izuzetno teško, a kada se smještaj nađe, pristup mu je ograničen čim počne turistička sezona.*
* *To što nemamo di izlazit*
* *NEMAMO DOVOLJNO KLUBOVA*
* *Nedostatak prostora za mlade je vrlo izražen problem*
* *Nedovoljno prostora za mlade i klubova!! Manjak organiziranih evenata, po zimi nema ničega i sve je “mrtvo”*
* *Smatram da ne postoji niti jedan drugi problem s kojim se mladi u Puli susreću.*
* *škola i školski sustav*
* *Nema se gdje izlaziti*
* *ne da mi se razmišljati*
* *neodgojenost*
* *Wiip, Titov park*
* *Manjak droge*
* *sigurnost na otvorenom*
* *busna povezanost grada i okolice*
* *etničke i vjerske manjine.*
* *Problemi s prijevozom(nedovoljno voznih redova na nekim lokacijama)*
* *Pre malo jedu HL proizvode*
* *Nedostatak poslovnih prilika*
* *Nedostatak kluba "Uljanik“*
* *Nema mjesta za izlazak i druženje 15-godišnjaka.*
* *Nedostatak parkinga općenito, osobito za studente !!!!!!!!*
* *dijeljenje društva s obzirom na stil oblačenja i itd...*
* *Zbog nedostatka mjesta za upoznavanje prijatelja mladi imaju problema s mentalnim zdravljem. Ovdje u Puli ima samo 1 doktor koji se bavi s djecom, a drugi nisu dovoljno pouzdani.*
* *Ovisnost o ilegalnim supstancama.*
* *Depresija, ovisnost, škola, invaliditet, manjak klubova i zabrana cajki*
  + 1. **Koliko se, prema tvom mišljenju, mladi u Puli susreću sa sljedećim problemima u osobnom životu?**

Za svaki problem odaberi broj koji odgovara tvom mišljenju:

0 - nisam dovoljno upoznat/upoznata s tim

1 - uopće nije problem

2 - u maloj mjeri

3 - problem postoji, ali nije osobito izražen

4 - izražen problem

5 - vrlo izražen problem

|  |  |  |  |  |  |  |  |
| --- | --- | --- | --- | --- | --- | --- | --- |
| N = 590 | Prosječna  ocjena  (bez 0) | Apsolutni brojevi (postoci) | | | | | |
| Problem | 0 | 1 | 2 | 3 | 4 | 5 |
| slaba informiranost mladih o mogućnostima za mlade | 3,41 | 55  (9,32 %) | 47  (7,97 %) | 81  (13,73 %) | 133  (22,54 %) | 151  (25,59 %) | 123  (20,85 %) |
| nezainteresiranost mladih za društvena zbivanja u zajednici | 3,46 | 46  (7,80 %) | 38  (6,44 %) | 88  (14,92 %) | 135  (22,88 %) | 150  (25,42 %) | 133  (22,54 %) |
| nezainteresiranost mladih za procese donošenja odluka koje se tiču mladih | 3,49 | 44  (7,46 %) | 39  (6,61 %) | 72  (12,20 %) | 156  (26,44 %) | 140  (23,73 %) | 139  (23,56 %) |
| nezaposlenost | 3,29 | 72  (12,20 %) | 50  (8,47 %) | 84  (14,24 %) | 154  (26,10 %) | 127  (21,52 %) | 103  (17,46 %) |
| nedostatak financijskih sredstava za obrazovanje i/ili druge aktivnosti | 3,34 | 57  (9,66 %) | 60  (10,17 %) | 86  (14,58 %) | 132  (22,37 %) | 121  (20,51 %) | 134  (22,71 %) |
| korištenje sredstava ovisnosti (duhan, alkohol, droge) | 3,97 | 48  (8,14 %) | 26  (4,41 %) | 42  (7,12 %) | 98  (16,61 %) | 130  (22,04 %) | 246  (41,69 %) |
| ponašanja iz spektra ovisnosti (npr. klađenje, kockanje, prekomjerno igranje videoigara, prekomjerno korištenje društvenih mreža) | 3,93 | 51  (8,64 %) | 20  (3,39 %) | 53  (8,98 %) | 97  (16,44 %) | 144  (24,41 %) | 225  (38,14 %) |
| druge poteškoće mentalnog zdravlja (npr. kronični stres, nedostatak pažnje i  koncentracije, depresija, poremećaji prehrane) | 3,87 | 40  (6,78 %) | 37  (6,27 %) | 52  (8,81 %) | 88  (14,92 %) | 144  (24,41 %) | 229  (38,81 %) |
| nedostatak samopouzdanja i/ili  komunikacijskih vještina za kvalitetne prijateljske i partnerske odnose | 3,81 | 31  (5,25 %) | 35  (5,93 %) | 58  (9,83 %) | 92  (15,59 %) | 166  (28,14 %) | 208  (35,25 %) |
| narušeni odnosi s članovima obitelji | 3,42 | 74  (12,54 %) | 40  (6,78 %) | 63  (10,68 %) | 158  (26,88 %) | 152  (25,76 %) | 103  (17,46 %) |
| prevelika usredotočenost na zabavu i trošenje (konzumerizam) | 3,50 | 55  (9,32 %) | 46  (7,80 %) | 63  (10,68 %) | 139  (23,56 %) | 153  (25,93 %) | 134  (22,71 %) |
| neodgovorna spolna ponašanja | 3,37 | 90  (15,25 %) | 42  (7,12 %) | 86  (14,58 %) | 133  (22,54 %) | 124  (21,02 %) | 115  (19,49 %) |
| nasilje među mladima (uključujući nasilje na internetu) | 3,45 | 65  (11,02 %) | 49  (8,31 %) | 79  (13,39 %) | 120  (20,34 %) | 143  (24,24 %) | 134  (22,71 %) |
| narušeno tjelesno zdravlje, uključujući spolno zdravlje | 3,12 | 97  (16,44 %) | 78  (13,22 %) | 79  (13,39 %) | 137  (23,22 %) | 103  (17,46 %) | 96  (16,27 %) |

Kao najizraženiji problem nametnulo se korištenje sredstava ovisnosti (duhan, alkohol i droge) s prosječnom ocjenom 3,97 te ponašanja iz spektra ovisnosti (npr. klađenje, kockanje, prekomjerno igranje videoigara, prekomjerno korištenje društvenih mreža) kao izražen problem sa ocjenom 3,93, ali i nedostatak samopouzdanja i/ili komunikacijskih vještina za kvalitetne prijateljske i partnerske odnose (3,81), zatim druge poteškoće mentalnog zdravlja (npr. kronični stres, nedostatak pažnje i koncentracije, depresija, poremećaji prehrane (3,87), prevelika usredotočenost na zabavu i trošenje (konzumerizam) (3,50), nezainteresiranost mladih za procese donošenja odluka koje se tiču mladih (3,49), nezainteresiranost mladih za društvena zbivanja u zajednici (3,46), nasilje među mladima (uključujući nasilje na internetu (3,45), narušeni odnosi s članovima obitelji (3,42), slaba informiranost mladih o mogućnostima za mlade (3,41), neodgovorna spolna ponašanja (3,37), nedostatak financijskih sredstava za obrazovanje i/ili druge aktivnosti (3,34), nezaposlenost (3,29), narušeno tjelesno zdravlje, uključujući spolno zdravlje (3,12).

Od svih navedenih brojki najindikativnije su brojke vezane za prva tri problema, u kojima je najveći broj odgovora da je taj problem vrlo izražen:

* + - * + korištenje sredstava ovisnosti (duhan, alkohol i droge) s prosječnom ocjenom 3,97 – najviše odgovora da je taj problem vrlo izražen (41,96%)
        + ponašanja iz spektra ovisnosti (npr. klađenje, kockanje, prekomjerno igranje videoigara, prekomjerno korištenje društvenih mreža) kao izražen problem sa ocjenom 3,93 – najviše odgovora da je taj problem vrlo izražen (38,14%)
        + nedostatak samopouzdanja i/ili komunikacijskih vještina za kvalitetne prijateljske i partnerske odnose (3,81) - najviše odgovora da je taj problem vrlo izražen (35,25%)

**14. Ako postoji još neki problem s kojim se mladi u Puli susreću u osobnom životu, a smatraš ga izraženim ili vrlo izraženim, molimo te da ga navedeš ovdje:**

* slaba informiranost mladih o mogućnostima za mlade, nezainteresiranost mladih za društvena zbivanja u zajednici, nezainteresiranost mladih za procese donošenja odluka koje se tiču mladih, nezaposlenost, nedostatak financijskih sredstava za obrazovanje i/ili druge aktivnosti, korištenje sredstava ovisnosti (duhan, alkohol, droge), ponašanja iz spektra ovisnosti (npr. klađenje, kockanje, prekomjerno igranje videoigara, prekomjerno korištenje društvenih mreža), druge poteškoće mentalnog zdravlja (npr. kronični stres, nedostatak pažnje i koncentracije, depresija, poremećaji prehrane), nedostatak samopouzdanja i/ili komunikacijskih vještina za kvalitetne prijateljske i partnerske odnose, narušeni odnosi s članovima obitelji, prevelika usredotočenost na zabavu i trošenje (konzumerizam), neodgovorna spolna ponašanja, nasilje među mladima (uključujući nasilje na internetu), narušeno tjelesno zdravlje, uključujući spolno zdravlje
* Možda neki problemi kod kuće al to je osobno drugačije kod svake osobe
* Skup parking u centru Grada
* Pandemija mentalnih bolesti ili poteškoća
* neinformiranost u ništa, ne znaju kome se obratiti kada im je potrebna stručna pomoć
* "Nedovoljno parkinga za autobuse BRIONI PULA
* Škola
* Mladi su nezainteresirani generalno, svugdje. Samo im treba pažnja, kroz društvene mreže.
* Slobodni ulazi u kockarnice mlađima od 18g
* Izražen manjak sigurnosti
* Neka djeca imaju osobnih problema i nešto sto ih muci u životu a nemaju sa kime pričati o tome
* Roditelji nisu stručni u rješavanju problema, teže je pronaći pomoć...
* Nerazumijevanje, zatvorena vrata službenih osoba (neslušanje, ne pružanje prave pomoći).....
* Previše mladih koji se prodaju
* Konzumira se jeftini spid sa punte
* Trava u droga
* Spid na punti
* Droga
* nasilje
* Snuz
* Reciklirati
* Problemi u obitelji do te mjere da se djeca ozljeđuju, ubijaju, opijaju ili bave drogama da se riješe problema. Nemaju siguran krov nad glavom, nisu sigurni ni doma ni vani. Previše mržnje svugdje
* Smatram da su mladi vrlo otuđeni u relativno velikom gradu Puli te da ne poštuju niti prihvaćaju različitosti u društvu. Vrlo su bahati, hvale se izgledom i markiranom odjećom. Osim toga, jedan od većih problema je ogovaranje i širenje povjerljivih informacija o osobama, kako poznatim tako i onim sa mentalnim problemima poput mene, siromašnijim, osoba sa invaliditetom te onima koji imaju različiti stil oblačenja ili slušanja glazbe.
* Preveliki roditeljski pritisak na nas same zbog toga što ne shvaćaju kako neke stvari funkcioniraju
* Nerazumijevanje zajednice za pojedine (možda rjeđe) interese
* Zatucanost, bezobzirnost prema drugima, nehumanost, usredotočenost na unutarnji svijet umjesto na vanjski.
* striktno slušanje nesposobne vlasti koja interes zajednice stavlja pred interes pojedinaca
* hedonizam, materijalizam, prevelike animalističke tendencije, nedostatak informiranosti o životu općenito, nedostatak discipline i marljivosti
* Manjak ukjučenja mladih u sam proces o donošenju odluka koje se tiču njih samih od strane Grada Pule te manjak informiranja o takvom sadržaju
* Mladi ljudi ni malo ne manjkaju u volji, unatoč naširoko rasprostranjenom mišljenju o suprotnom. Glavni problem su bili i ostaju resursi. Niti jedan program koji se dosad implementirao, bilo to studentski i učenički servisi, plaćene stručne prakse i slično, ne pokrivaju dovoljnu količinu mladih da bi se smatrali efektivnim. Spomenuti programi idu u puno veću korist poslodavcima u turizmu, koji svom svojom moći izbjegavaju doprinijeti dovoljno društvu.
* Smatram da ne postoji niti jedan drugi problem s kojim se mladi u Puli susreću.
* ne da mi se razmišljati
* Nema dovoljno zabavnih mjesta
* manjak vremena većinom zbog školskih obaveza
* Mogućnosti umrežavanja
* Uvijek nas pitate iste stvari, a nikad se ništa stvarno ne rješava.
* Drogiranje, pušenje.
* Ne mogu raditi ako idu u školu te zbog toga nemaju dovoljno financijskih izvora za sebe
* na dječjim igralištima se mogu pronaći igle i ambalaža od droge

**15.Koliko, po tvom mišljenju, u Puli postoji sadržaja i usluga za mlade u sljedećim područjima:**

Za svako područje odaberi broj koji odgovara tvom mišljenju:

0 - nisam dovoljno upoznat/upoznata s tim

1 - uopće nema takvih sadržaja/usluga

2 - vrlo je malo takvih sadržaja/usluga

3 - ima takvih sadržaja/usluga, ali bi bilo bolje da ih je više

4 - ima dovoljno takvih sadržaja/usluga

5 - ima puno takvih sadržaja/usluga

|  |  |  |  |  |  |  |  |
| --- | --- | --- | --- | --- | --- | --- | --- |
| N = 590 | Prosječna ocjena (bez 0) | Apsolutni brojevi (postoci) | | | | | |
| Područja | 0 | 1 | 2 | 3 | 4 | 5 |
| profesionalna orijentacija | 2,52 | 151  (25,59 %) | 76  (12,88 %) | 146  (24,75 %) | 152  (25,76 %) | 43  (7,29 %) | 22  (3,73 %) |
| stručna podrška u okviru obrazovnih ustanova | 2,62 | 103  (17,46 %) | 81  (13,73 %) | 140  (23,73 %) | 176  (29,83 %) | 64  (10,85 %) | 26  (4,41 %) |
| mentalno zdravlje (npr. radionice o nošenju sa stresom, savjetovanje ili psihoterapija) | 2,42 | 101  (17,12 %) | 120  (20,34 %) | 155  (26,27 %) | 136  (23,05 %) | 46  (7,80 %) | 32  (5,42 %) |
| organizirane sportske i rekreativne aktivnosti | 3,04 | 55  (9,32 %) | 57  (9,66 %) | 117  (19,83 %) | 165  (27,97 %) | 138  (23,39 %) | 58  (9,83 %) |
| prostori za samostalne sportske i rekreativne aktivnosti | 2,84 | 66  (11,19 %) | 88  (14,92 %) | 114  (19,32 %) | 165  (27,97 %) | 107  (18,14 %) | 50  (8,47 %) |
| javna događanja u području kulture i umjetnosti mladih (npr. izložba / predstava / koncert mladih autora/ autorica) | 2,75 | 69  (11,69 %) | 94  (15,93 %) | 118  (20,00 %) | 179  (30,34 %) | 86  (14,58 %) | 44  (7,46 %) |
| kreativno izražavanje mladih (npr. radionice kreativnog pisanja, dizajniranja, šivanja) | 2,59 | 94  (15,93 %) | 105  (17,80 %) | 136  (23,05 %) | 141  (23,90 %) | 83  (14,07 %) | 31  (5,25 %) |
| organizirani zabavni sadržaji (npr. količina i vrsta mjesta za izlazak) | 2,47 | 82  (13,90 %) | 133  (22,54 %) | 150  (25,42 %) | 117  (19,83 %) | 67  (11,36 %) | 41  (6,95 %) |
| informiranje i savjetovanje u području zapošljavanja i poduzetništva (npr. radionice pisanja životopisa, poslovnog plana, informiranje o poticajima za  samozapošljavanje) | 2,32 | 133  (22,54 %) | 138  (23,39 %) | 130  (22,03 %) | 109  (18,47 %) | 63  (10,68 %) | 17  (2,88 %) |
| cjeloživotno obrazovanje (programi stjecanja kompetencija za koje se izdaje službena potvrda) | 2,49 | 142  (24,07 %) | 115  (19,49 %) | 123  (20,85 %) | 120  (20,34 %) | 56  (9,49 %) | 34  (5,76 %) |
| neformalno obrazovanje i učenje (programi stjecanja kompetencija za koje se ne izdaje službena potvrda) | 2,41 | 162  (27,46 %) | 111  (18,82 %) | 120  (20,34 %) | 127  (21,53 %) | 51  (8,64 %) | 19  (3,22 %) |
| volontiranje | 2,85 | 80  (13,56 %) | 76  (12,88 %) | 122  (20,68 %) | 162  (27,46 %) | 100  (16,95 %) | 50  (8,47 %) |
| aktivno sudjelovanje mladih u procesima donošenja odluka (npr. informiranje i podrška mladima u razvoju kompetencija za zagovaranje svojih prava i potreba) | 2,26 | 141  (23,90 %) | 136  (23,05 %) | 136  (23,05 %) | 117  (19,83 %) | 43  (7,29 %) | 17  (2,89 %) |
| socijalno uključivanje mladih s manje mogućnosti (npr. organizirano povezivanje s vršnjacima u društvenim aktivnostima, mentorstvo) | 2,31 | 148  (25,08 %) | 131  (22,20 %) | 134  (22,71 %) | 107  (18,14 %) | 47  (7,97 %) | 23  (3,90 %) |
| financijske potpore i/ili subvencije mladima u zahtjevnim socijalno-ekonomskim okolnostima | 2,40 | 160  (27,12 %) | 123  (20,85 %) | 117  (19,83 %) | 115  (19,49 %) | 45  (7,63 %) | 30  (5,08 %) |

Kako se može iščitati, prosječna ocjena za postojanje sadržaja i usluga u Puli za mlade je 2,46 što ukazuje na nužnu potrebu za poboljšanjem informiranja mladih o postojećim sadržajima, odnosno za uvođenjem novih sadržaja koji su mladima potrebni. Po ovoj anketi ispada da su mladi najviše upoznati sa postojanjem organiziranih sportskih i rekreativnih aktivnosti (3,04), zatim aktivnosti volontiranja (2,85), prostorima za samostalne sportske i rekreativne aktivnosti (2,84), javnim događanjima u području kulture i umjetnosti mladih (npr. izložba / predstava / koncert mladih autora/ autorica) (2,75), stručnom podrškom u okviru obrazovnih ustanova (2,62), zatim slijede sadržaji vezano za kreativno izražavanje mladih (npr. radionice kreativnog pisanja, dizajniranja, šivanja) (2,59), profesionalna orijentacija (2,52), cjeloživotno obrazovanje (programi stjecanja kompetencija za koje se izdaje službena potvrda) (2,49), organizirani zabavni sadržaji (npr. količina i vrsta mjesta za izlazak) (2,47), mentalno zdravlje (npr. radionice o nošenju sa stresom, savjetovanje ili psihoterapija) (2,42), neformalno obrazovanje i učenje (programi stjecanja kompetencija za koje se ne izdaje službena potvrda) (2,41), financijske potpore i/ili subvencije mladima u zahtjevnim socijalno-ekonomskim okolnostima (2,40), informiranje i savjetovanje u području zapošljavanja i poduzetništva (npr. radionice pisanja životopisa, poslovnog plana, informiranje o poticajima za samozapošljavanje) (2,32), socijalno uključivanje mladih s manje mogućnosti (npr. organizirano povezivanje s vršnjacima u društvenim aktivnostima, mentorstvo) (2,31) i na zadnjem mjestu su sadržaji vezano za aktivno sudjelovanje mladih u procesima donošenja odluka (npr. informiranje i podrška mladima u razvoju kompetencija za zagovaranje svojih prava i potreba) (2,26).

Indikativan je podatak vezan za područje *"aktivno sudjelovanje mladih u procesima donošenja odluka (npr. informiranje i podrška mladima u razvoju kompetencija za zagovaranje svojih prava i potreba)*" da 23% mladih nije uopće upoznato s tim područjem odnosno misle da uopće nema takvih sadržaja/usluga.

**16.U kojoj mjeri si informiran / informirana o sljedećim sadržajima, uslugama i aktivnostima za mlade u Puli?**

Za svaki sadržaj odaberi broj koji odgovara tvom stupnju informiranosti:

1 - uopće nisam informiran/informirana

2 - u vrlo maloj mjeri

3 - donekle sam informiran/informirana

4 - u velikoj mjeri

5 - u potpunosti sam informiran/informirana

|  |  |  |  |  |  |  |
| --- | --- | --- | --- | --- | --- | --- |
| N = 590 | Prosječna ocjena | Apsolutni brojevi (postoci) | | | | |
| Sadržaj, usluga, aktivnost za mlade | 1 | 2 | 3 | 4 | 5 |
| postojanje udruga mladih i za mlade | 2,39 | 150  (25,42 %) | 171  (28,98 %) | 188  (31,86 %) | 51  (8,64 %) | 30  (5,08 %) |
| sadržaji koje nude udruge mladih i za mlade | 2,31 | 156  (26,44 %) | 188  (31,86 %) | 176  (29,83 %) | 48  (8,14 %) | 22  (3,73 %) |
| mogućnost sudjelovanja u projektima Erasmus+ i sl. (koje vode ustanove ili udruge koje rade s mladima) | 2,73 | 129  (21,86 %) | 123  (20,85 %) | 186  (31,53 %) | 85  (14,41 %) | 67  (11,36 %) |
| stipendiranje učenika i studenata | 2,81 | 115  (19,49 %) | 114  (19,32 %) | 196  (33,22 %) | 101  (17,12 %) | 64  (10,85 %) |
| postojanje Savjeta mladih Grada Pule-Pola | 2,23 | 217  (36,88 %) | 151  (25,59 %) | 133  (22,54 %) | 51  (8,64 %) | 38  (6,44 %) |
| djelokrug rada Savjeta mladih | 2,00 | 264  (44,75 %) | 154  (26,10 %) | 109  (18,47 %) | 34  (5,76 %) | 29  (4,92 %) |
| rad Vijeća učenika | 2,37 | 171  (28,98 %) | 169  (28,64 %) | 148  (25,08 %) | 65  (11,02 %) | 37  (6,27 %) |
| mogućnosti volontiranja (lokalnog, međunarodnog) | 2,85 | 92  (15,59 %) | 145  (24,58 %) | 179  (30,34 %) | 108  (18,31 %) | 66  (11,19 %) |
| mogućnosti putovanja za mlade po povlaštenim cijenama | 2,26 | 195  (33,05 %) | 166  (28,14 %) | 139  (23,56 %) | 60  (10,17 %) | 30  (5,08 %) |
| mjere poticanja zapošljavanja i  samozapošljavanja mladih | 2,33 | 178  (30,17 %) | 167  (28,31 %) | 151  (25,59 %) | 62  (10,51 %) | 32  (5,42 %) |
| financijske potpore za mlade u zahtjevnijim socijalno-ekonomskim okolnostima | 2,23 | 210  (35,59 %) | 157  (26,61 %) | 137  (23,22 %) | 51  (8,64 %) | 35  (5,93 %) |
| podrška mentalnom zdravlju mladih (npr. radionice, savjetovanje) | 2,33 | 173  (29,32 %) | 178  (30,17 %) | 145  (24,58 %) | 59  (10,00 %) | 35  (5,93 %) |
| mogućnosti cjeloživotnog obrazovanja i stručnog usavršavanja | 2,41 | 171  (28,98 %) | 158  (26,78 %) | 151  (25,59 %) | 66  (11,19 %) | 44  (7,46 %) |

Od svih ponuđenih sadržaja i aktivnosti za mlade, ispitanici/ice su iskazali da su najviše informirani o mogućnostima volontiranja (lokalnog, međunarodnog) (2,85) no i ta je prosječna ocjena ispod 3, što ukazuje kako je jedna od najvećih potreba mladih veća i bolja informiranost o sadržajima i aktivnostima. Zatim slijedi informiranost o stipendiranju učenika i studenata (2,81) te o mogućnostima sudjelovanja u projektima Erasmus+ i sl. (koje vode ustanove ili udruge koje rade s mladima) (2,73), zatim o mogućnostima cjeloživotnog obrazovanja i stručnog usavršavanja (2,41), o radu Vijeća učenika (2,37), o postojanju udruga mladih i za mlade (2,39), mjerama poticanja zapošljavanja i samozapošljavanja mladih (2,33), o podršci mentalnom zdravlju mladih (npr. radionice, savjetovanje) (2,33), sadržajima koje nude udruge mladih i za mlade (2,31), mogućnostima putovanja za mlade po povlaštenim cijenama (2,26), o postojanju Savjeta mladih Grada Pule-Pola (2,23), financijskim potporama za mlade u zahtjevnijim socijalno-ekonomskim okolnostima (2,23) te najmanje su upoznati o

djelokrugu rada Savjeta mladih (2,00).

S obzirom na važnost djelovanja Savjeta mladih vrlo je značajan podatak da preko 37% mladih uopće nije informirano o postojanju Savjeta mladih a 44% mladih ne zna što Savjet mladih radi. Nadalje, s obzirom na važnost mentalnog zdravlja mladih, vrlo je indikativan podatak da preko 50% ispitanika/ica uopće nije informirano ili je u vrlo maloj mjeri informirano o postojećim podrškama mentalnom zdravlju mladih.

**17. Na koji bi se način ti najradije informirao/informirala o sadržajima i aktivnostima usmjerenima mladima?**

Za svaki način informiranja odaberi broj koji odgovara tvom interesu za njega:

1 - uopće ne

2 - u vrlo maloj mjeri

3 - donekle

4 - u velikoj mjeri

5 - u potpunosti

|  |  |  |  |  |  |  |
| --- | --- | --- | --- | --- | --- | --- |
| N = 590 | Prosječna ocjena | Apsolutni brojevi (postoci) | | | | |
| Preferirani način informiranja | 1 | 2 | 3 | 4 | 5 |
| društvene mreže | 3,89 | 25  (4,24 %) | 45  (7,63 %) | 143  (24,24 %) | 135  (22,88 %) | 242  (41,02 %) |
| posebni dio za mlade na stranicama Grada Pule-Pola | 3,08 | 97  (16,44 %) | 113  (19,15 %) | 156  (26,44 %) | 95  (16,10 %) | 129  (21,86 %) |
| plakati | 3,20 | 71  (12,03 %) | 107  (18,14 %) | 166  (28,14 %) | 127  (21,53 %) | 119  (20,17 %) |
| oglasne ploče u gradu | 3,14 | 86  (14,58 %) | 106  (17,97 %) | 157  (26,61 %) | 124  (21,02 %) | 117  (19,83 %) |
| info-punkt u gradu | 2,71 | 145  (24,58 %) | 126  (21,36 %) | 151  (25,59 %) | 92  (15,59 %) | 76  (12,88 %) |
| info-punkt u školi/na fakultetu | 3,20 | 87  (14,75 %) | 86  (14,58 %) | 164  (27,80 %) | 126  (21,36 %) | 127  (21,53 %) |
| nastavnici i stručno osoblje u školi/na fakultetu | 3,59 | 49  (8,31 %) | 61  (10,34 %) | 148  (25,08 %) | 159  (26,95 %) | 173  (29,32 %) |
| organizirano informiranje uživo koje provode drugi mladi | 3,40 | 70  (11,86 %) | 78  (13,22 %) | 153  (25,93 %) | 125  (21,19 %) | 164  (27,80 %) |

Iz ovih podataka, mladi najviše žele biti informirani o sadržajima i aktivnostima za njih putem društvenih mreža (3,89) te putem nastavnika i stručnog osoblja u školama i na fakultetu (3,59), zatim im je bio i zanimljivo organizirano informiranje uživo koje provode drugi mladi (3,40)

plakati (3,20), info-punktovi u školi/na fakultetu (3,20), ali i putem posebnog dijela za mlade na stranicama Grada Pula - Pola (3,08), oglasnih ploča u gradu (3,14) te putem info-punkta u gradu (2,71).

**18. Ako postoji dodatni način na koji bi se ti vrlo rado informirao/informirala o sadržajima/aktivnostima za mlade u Puli, molimo te da ga navedeš ovdje:**

* *Radio*
* *Newsletter*
* *Preko letaka*
* *Putem Facebook profila Milan Nenezić*
* *radio*
* *Radio*
* *Predavanja u školama*
* *Slanje pisma na kucnu adresu*
* *Manifestacije*
* *Pa svakako preko drustvene mreze i interneta*
* *"Auti s natpisima*
* *Da svi imaju pravo glasa*
* *Komunikacija*
* *Radio? U kafićima myb neki letci na stolovima*
* *Informiranost kroz određene događaje(sajmovi, izložbe...)*
* *Promotori*
* *Smatram da bi bilo korisno da mi stručnjaci za savjetovanje preporuče aktivnosti za mlade koje se tiču mentalnog zdravlja. No, mislim da tako nešto ne postoji u Puli već samo za osobe s težim bolestima ali ne i za one sa problemima prilagodbe, socijalizacije i slično*
* *Oglašavanje u menzi*
* *Ankete*
* *oglasna ploča na ulazu u školu*
* *Radio*
* *Da nam udruge koje nude posao mladima dođu u školu prezentirati i objasniti.*
* *Oglasi/info pultovi po trgovačkim centrima, kafićima, mjestima gdje se danas najviše okupljaju mladi*
* *stvaranje organizacije koja bi okupljala sve mlade i pomagala im u svemu*
* *Organizirani skupovi*
* *Informacijska struktura već ima dobre temelje koji su već postavljeni obliku obrazovnih ustanova. Informacijski centri izvan i unutar spomenutih bi kvalitetnije i konzistentije djelovali kada bi se s mladima razgovaralo direktno. Organizirani napori za dostavljanje informacija direktno učenicima i studentima izgledaju kao vjerojatnija metoda za pronalazak bilo kakvog efekta npr: posjete učenicima osnovnih i srednjih škola tokom nastave, volonterski ili još bolje plaćeni programi studenata za popunjavanja ljudstvom za potrebe spomenutih posjeta i slično. Rasprostanjenost, dostupnost i kvaliteta informacija su ključni.*
* *Ne postoje.*
* *U školama*
* *Podjelom letaka*
* *www.herblife.hr*
* *Grupa na društvenim mrežama (Facebook) u kojoj se objavljuju prilike i mogućnosti za mlade i stranica na Instagramu za istu svrhu kako bi dosegla veći reach, za mlađu populaciju (ali i stariju) TikTok profil.*
* *Usmena predaja, televizija, letci...*
* *Organično dijeljenje informacije koje mladi sami za sebe međusobno informiraju jedni druge*
* *aplikacija za informiranje*
* *U djelu ankete koji se odnosi na zadovoljstvo već postojećim uslugama i sadržajima u Gradu, ispitanici su zamoljeni da ukažu od 1 do 5 na zadovoljstvo određenim uslugama ili aktivnostima.*

**19. U kojoj mjeri si zadovoljan/zadovoljna sljedećim sadržajima, uslugama i drugim aktivnostima usmjerenima mladima u Puli?**

Za svako područje odaberi broj koji odgovara tvom stupnju zadovoljstva:

0 - ne odnosi se na mene (sadržaj mi nije potreban ili me ne zanima)

1 - vrlo sam nezadovoljan/nezadovoljna

2 - nezadovoljan/nezadovoljna sam

3 - donekle sam zadovoljna/zadovoljan

4 - uglavnom sam zadovoljna/zadovoljan

5 - u potpunosti sam zadovoljna/zadovoljan

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N = 590 | Prosječna ocjena (oduzete „0“) | Apsolutni brojevi (postoci) | | | | | | |
| Sadržaj /usluga/aktivnost za mlade | 0 | 1 | 2 | 3 | 4 | 5 |
| izvannastavne aktivnosti (u okviru škole/fakulteta) | 2,77 | 84  (14,24 %) | 107  (18,14 %) | 97  (16,44 %) | 156  (26,44 %) | 99  (16,78 %) | 47  (7,97 %) |
| raznovrsnost ponude aktivnosti slobodnog vremena | 2,66 | 54  (9,15 %) | 110  (18,64 %) | 121  (20,51 %) | 178  (30,17 %) | 96  (16,27 %) | 31  (5,25 %) |
| javna infrastruktura za sportsko-rekreativne aktivnosti (npr. biciklističke i trim staze, igrališta, street workout sprave) | 2,67 | 52  (8,81 %) | 116  (19,67 %) | 114  (19,32 %) | 178  (30,17 %) | 92  (15,59 %) | 38  (6,44 %) |
| sportske i rekreativne aktivnosti | 2,98 | 58  (9,83 %) | 89  (15,08 %) | 94  (15,93 %) | 158  (26,78 %) | 118  (20,00 %) | 73  (12,37 %) |
| kreativne i umjetničke aktivnosti mladih/za mlade | 2,58 | 107  (18,14 %) | 109  (18,47 %) | 112  (18,98 %) | 166  (28,14 %) | 64  (10,85 %) | 32  (5,42 %) |
| informiranje o mogućnostima sudjelovanja u donošenju odluka i kreiranju sadržaja za mlade | 2,34 | 112  (18,98 %) | 133  (22,54 %) | 132  (22,37 %) | 148  (25,08 %) | 48  (8,14 %) | 17  (2,88 %) |
| javni prijevoz (linije i vozni red) | 2,64 | 76  (12,88 %) | 129  (21,86 %) | 114  (19,32 %) | 129  (21,86 %) | 97  (16,44 %) | 45  (7,63 %) |
| učeničke i studentske stipendije | 2,57 | 125  (21,19 %) | 109  (18,47 %) | 112  (18,98 %) | 149  (25,25 %) | 61  (10,34 %) | 34  (5,76 %) |
| stambena politika za mlade | 2,16 | 172  (29,15 %) | 150  (25,42 %) | 115  (19,49 %) | 107  (18,14 %) | 30  (5,08 %) | 16  (2,71 %) |
| podrška zapošljavanju i samozapošljavanju mladih | 2,33 | 123  (20,85 %) | 137  (23,22 %) | 132  (22,37 %) | 125  (21,19 %) | 52  (8,81 %) | 21  (3,56 %) |
| podrška socijalnom uključivanju mladih s manje mogućnosti (npr. nezaposleni mladi, mladi s invaliditetom, mladi u sukobu sa zakonom) | 2,25 | 162  (27,46 %) | 134  (22,71 %) | 132  (22,37 %) | 101  (17,12 %) | 45  (7,63 %) | 16  (2,71 %) |
| psihosocijalno savjetovanje/podrška mladima u nošenju s različitim izazovima odrastanja | 2,25 | 126  (21,36 %) | 160  (27,12 %) | 120  (20,34 %) | 113  (19,15 %) | 50  (8,47 %) | 21  (3,56 %) |
| količina i raznovrsnost mjesta ili događaja za izlaske i zabavu | 2,23 | 95  (16,10 %) | 194  (32,88 %) | 98  (16,61 %) | 122  (20,68 %) | 55  (9,32 %) | 26  (4,41 %) |

Od ponuđenih sadržajima, uslugama i aktivnostima ispitanici/ice su najviše zadovoljni sa sportskim i rekreativnim aktivnostima (2,98), zatim izvannastavnim aktivnostima (u okviru škole/fakulteta) (2,77), zatim javnom infrastrukturom za sportsko-rekreativne aktivnosti (npr. biciklističke i trim staze, igrališta, street workout sprave) (2,67), raznovrsnosti ponude aktivnosti slobodnog vremena (2,66), javnim prijevozom (linije i vozni red) (2,64), kreativnim i umjetničkim aktivnostima mladih/za mlade (2,58), učeničkim i studentskim stipendijama (2,57), informiranjem o mogućnostima sudjelovanja u donošenju odluka i kreiranju sadržaja za mlade (2,34), podrškom zapošljavanju i samozapošljavanju mladih (2,33), podrškom socijalnom uključivanju mladih s manje mogućnosti (npr. nezaposleni mladi, mladi s invaliditetom, mladi u sukobu sa zakonom) (2,25), psihosocijalnim savjetovanjem / podrškom mladima u nošenju s različitim izazovima odrastanja (2,25), količinom i raznovrsnosti mjesta ili događaja za izlaske i zabavu (2,23) te najmanje su zadovoljni stambenom politikom za mlade (2,16).

Gore prikazana statistika tumači se u kontekstu mjerne skale koja je korištena prilikom izrade ankete. Iščitavajući ove statističke podatke treba se obratiti pažnja na činjenicu da, iako se odgovori mogu podijeliti na “pozitivnije” i “negativnije” ocjenjene aspekte, prosječna ocjena za element kojima su mladi zadovoljni ostaje niska. Primjerice, ispitanici su najbolje prosječno ocijenili zadovoljstvo sportskim i rekreativnim aktivnostima, prosječnom ocjenom 2,98.

Dakle, čak i za aktivnosti koje su pozitivnije procijenjene, prosječna ocjena je tek nešto ispod 3 (donekle sam zadovoljan/a). Isto vrijedi i za njihovu percepciju učestalosti sadržaja - najviša prosječna ocjena je 3,04, kao i za informiranost o određenim sadržajima-2,85.

Ovi podaci indiciraju da je potrebno poboljšati i unaprijediti sve aspekte koji su ispitani, čak i one pozitivnije ocjenjene. Stoga, ovi će podaci služiti kao smjernice donositeljima odluka pri prioritizaciji mjera i aktivnosti, obzirom na to da trenutni pokazatelji oslikavaju  generalno nezadovoljstvo mladih Pule.

**20. Koliko na tvoju odluku da ne koristiš određene sadržaje ili usluge i/ili ne sudjeluješ u određenim aktivnostima utječu sljedeći faktori?**

Za svaki faktor odaberi bod koji odgovara snazi njegova utjecaja na tvoju odluku o nesudjelovanju:

1 - nimalo ne utječe

2 - gotovo uopće ne utječe

3 - donekle utječe

4 - prilično utječe

5 - u potpunosti utječe

|  |  |  |  |  |  |  |
| --- | --- | --- | --- | --- | --- | --- |
| N = 590 | Prosječna ocjena | Apsolutni brojevi (postoci) | | | | |
| Faktor nesudjelovanja / nekorištenja sadržaja | 1 | 2 | 3 | 4 | 5 |
| nedostatak javnog prijevoza | 2,82 | 141  (23,90 %) | 123  (20,85 %) | 130  (22,03 %) | 92  (15,59 %) | 104  (17,63 %) |
| cijena sadržaja/usluga/ aktivnosti | 3,34 | 69  (11,69 %) | 83  (14,07 %) | 155  (26,27 %) | 144  (24,41 %) | 139  (23,56 %) |
| nedostatak informacija o postojanju sadržaja | 3,40 | 56  (9,49 %) | 83  (14,07 %) | 157  (26,61 %) | 159  (26,95 %) | 135  (22,88 %) |
| sadržaji nisu prilagođeni mojim interesima i potrebama | 3,11 | 67  (11,36 %) | 114  (19,32 %) | 199  (33,73 %) | 109  (18,47 %) | 101  (17,12 %) |
| ne odgovara mi vrijeme kad se nude ti sadržaji | 2,83 | 110  (18,64 %) | 134  (22,71 %) | 170  (28,81 %) | 97  (16,44 %) | 79  (13,39 %) |
| uključen/uključena sam u puno drugih aktivnosti | 2,60 | 152  (25,76 %) | 146  (24,75 %) | 149  (25,25 %) | 74  (12,54 %) | 69  (11,69 %) |
| imam puno obaveza vezanih za  školu/fakultet/ posao | 3,34 | 63  (10,68 %) | 102  (17,29 %) | 151  (25,59 %) | 119  (20,17 %) | 155  (26,27 %) |
| imam puno obiteljskih i/ili kućanskih obaveza | 2,58 | 138  (23,39 %) | 166  (28,14 %) | 149  (25,25 %) | 77  (13,05 %) | 60  (10,17 %) |
| u osmišljavanje i/ili organizaciju sadržaja nisu bili uključeni mladi | 2,66 | 142  (24,07 %) | 141  (23,90 %) | 156  (26,44 %) | 79  (13,39 %) | 72  (12,20 %) |
| više se volim oslanjati na svoje sposobnosti i privatni krug ljudi | 2,97 | 105  (17,80 %) | 122  (20,68 %) | 165  (27,97 %) | 84  (14,24 %) | 114  (19,32 %) |

Na pitanje zbog čega ne koriste određene sadržaje ili usluge i/ili ne sudjeluju u određenim aktivnostima, ispitanici/ice su najveći razlog naveli nedostatak informacija o postojanju sadržaja (3,40), zatim da imaju puno obaveza vezanih za školu/fakultet/ posao (3,34), sliejdi cijena sadržaja/usluga/ aktivnosti (3,34), sadržaji nisu prilagođeni mojim interesima i potrebama (3,11), više se volim oslanjati na svoje sposobnosti i privatni krug ljudi (2,97), ne odgovara mi vrijeme kad se nude ti sadržaji (2,83), u osmišljavanje i/ili organizaciju sadržaja nisu bili uključeni mladi (2,66), uključen/uključena sam u puno drugih aktivnosti (2,60), imam puno obiteljskih i/ili kućanskih obaveza (2,58) te nedostatak javnog prijevoza (2,82).

**21. Ako su neki drugi faktori prilično važni ili u potpunosti važni za tvoje nesudjelovanje u određenim aktivnostima, molimo te da ih navedeš ovdje:**

* *Nemam vremena za sve zbog drugih obaveza*
* *Praćenje Facebook profila Milan Nenezić*
* *Ne pravo govora*
* *Moj status, novac, pomoć određenih psiholoških službi.*
* *Manjak prijateljstva*
* *Sport*
* *Moji vršnjaci ne uključuju mlade s nekim poteškoćama u društvo.*
* *Više poticanja i poziva za uključivanje te otvorenost grupe za primitak novih članova*
* *previše nepotrebnog gradiva u školi*
* *Favorizira se nogomet, nema dovoljno aktivnosti za kreativce i ne radi se na etičnosti.*

**Moguća rješenja za unaprjeđenje položaja i kvalitete života mladih u Puli**

Zanimaju nas i tvoje ideje o tome što je moguće ili potrebno učiniti za unaprjeđenje položaja i kvalitete života mladih u Puli.

**22. U kojoj mjeri se slažeš s ponuđenim tvrdnjama u vezi unutarnjih i uređenih vanjskih prostora za mlade?**

1 - uopće se ne slažem

2 - slažem se u vrlo maloj mjeri

3 - donekle se slažem

4 - slažem se u velikoj mjeri

5 - u potpunosti se slažem

|  |  |  |  |  |  |  |
| --- | --- | --- | --- | --- | --- | --- |
| N = 590 | Prosječna ocjena | Apsolutni brojevi (postoci) | | | | |
| Tvrdnja | 1 | 2 | 3 | 4 | 5 |
| U Puli treba postojati Centar za mlade (multifunkcionalni prostor s raznovrsnim sadržajima usklađenima s interesima i potrebama mladih) | 3,94 | 36  (6,10 %) | 47  (7,97 %) | 122  (20,68 %) | 98  (16,61 %) | 287  (48,64 %) |
| Centrom za mlade trebaju zajednički upravljati Grad i udruge mladih/za mlade | 3,77 | 40  (6,78 %) | 57  (9,66 %) | 133  (22,54 %) | 127  (21,53 %) | 233  (39,49 %) |
| Mladi trebaju biti aktivno uključeni u osmišljavanje sadržaja | 4,03 | 23  (3,90 %) | 53  (8,98 %) | 109  (18,47 %) | 106  (17,97 %) | 299  (50,68 %) |
| Gradske ustanove trebaju nuditi sadržaje namijenjene posebno mladima | 3,89 | 26  (4,41 %) | 59  (10,00 %) | 131  (22,20 %) | 113  (19,15 %) | 261  (44,24 %) |
| U Puli treba postojati uređeni vanjski prostor za okupljanje i druženje mladih | 4,12 | 23  (3,90 %) | 47  (7,97 %) | 99  (16,78 %) | 91  (15,42 %) | 330  (55,93 %) |
| U Puli treba postojati Ulica za mlade (odabrana ulica u pješačkoj zoni sa sadržajima za mlade) | 3,62 | 49  (8,31 %) | 86  (14,58 %) | 141  (23,90 %) | 81  (13,73 %) | 233  (39,49 %) |
| U mjesnim odborima bi se redovno trebali provoditi sadržaji za mlade | 3,72 | 40  (6,78 %) | 63  (10,68 %) | 146  (24,75 %) | 117  (19,83 %) | 224  (37,97 %) |
| Trebao bi postojati prostor u kojem bi se mladi mogli informirati o svim mogućnostima za mlade na jednom mjestu (info-centar) | 3,97 | 32  (5,42 %) | 46  (7,80 %) | 119  (20,17 %) | 103  (17,46 %) | 290  (49,15 %) |

Od ponuđenih tvrdnji, ispitanici/ice su rekli da u Puli treba postojati uređeni vanjski prostor za okupljanje i druženje mladih (4,12), da mladi trebaju biti aktivno uključeni u osmišljavanje sadržaja (4,03) te da bi trebao postojati prostor u kojem bi se mladi mogli informirati o svim mogućnostima za mlade na jednom mjestu (info-centar) (3,97). Uz to, visoke bodfoe je dobila tvrdnja da u Puli treba postojati Centar za mlade (multifunkcionalni prostor s raznovrsnim sadržajima usklađenima s interesima i potrebama mladih) (3,94), da Gradske ustanove trebaju nuditi sadržaje namijenjene posebno mladima (3,89), da Centrom za mlade trebaju zajednički upravljati Grad i udruge mladih/za mlade (3,77), u mjesnim odborima bi se redovno trebali provoditi sadržaji za mlade (3,72) te da u Puli treba postojati Ulica za mlade (odabrana ulica u pješačkoj zoni sa sadržajima za mlade) (3,62).

**23. Ako želiš nešto dodati o vrstama ili načinu rada prostora za mlade u Puli, ovdje je prostor za to**:

* *Treba klub kao sto je bio uljanik ili neki vanjski park, trg nesto di ce biti neki događaji kao koncerti, izlozbe, sajmovi itd.*
* *"MC Rojc ima potencijala za stvaranje prostora za mlade (neki se prostori ne koriste godinama jer su udruge neaktivne).*
* *Jako je teško dobiti termin u sportskim dvoranama (jako su skupi i u kasnim satima). Fali nam - svim uzrastima ne samo mladima - gimnastička dvorana, najbliža je u Rijeci. U njoj se raznovrsne sportske aktivnosti mogu odvijati!"*
* *Angažirati Milana Nenezića jer puno mojih poznanika prati njegov profil na Facebooku*
* *Bi tribalo ućiniti jedan lipi prostor za mladiće i mladice*
* *Prostor za mladice*
* *Disko klub, više igrališta*
* *Psihološka podrška stručnih osoba, pomoć pri problemima u ponašanju i rješavanju i pomoć sa problemima u zakonu( da nas se bolje razumije ako nešto zbog dijagnoza ne znamo reći i objasniti)*
* *Treba nam leteći autobusi*
* *Udruga od demona u Rojcu*
* *Trebam LGBTQ zajednicu molim vas*
* *Klubovi u kojoj nisu samo cajke nego rock klub, klub domaćih pjesama, tehno klub. Prostori za mlade za druženje 24h*
* *Trebale bi se održavati radionice i grupe za mlade s raznim teškoćama.*
* *U njemu bi trebali volontirati ili raditi mladi ljudi.*
* *samo ta jedna organizacija treba imati ta područja, nitko ih ne smije kočiti u onome što žele*

**24. Koji bi se sadržaji ili aktivnosti trebali kontinuirano/redovno održavati ili omogućiti u unutarnjim prostorima za mlade, kao što je npr. Centar za mlade?**

Za svaku vrstu aktivnosti odaberi broj koji odgovara tvom mišljenju:

1 - uopće nije potrebno

2 - potrebno je u maloj mjeri

3 - donekle je potrebno/poželjno

4 - vrlo je potrebno/poželjno

5 - u potpunosti je potrebno/poželjno

|  |  |  |  |  |  |  |
| --- | --- | --- | --- | --- | --- | --- |
| N = 590 | Prosječna ocjena | Apsolutni brojevi (postoci) | | | | |
| Sadržaj / aktivnosti u unutarnjim prostorima | 1 | 2 | 3 | 4 | 5 |
| slobodno druženje mladih | 4,05 | 35  (5,93 %) | 45  (7,63 %) | 89  (15,08 %) | 106  (17,97 %) | 315  (53,39 %) |
| Informiranje i savjetovanje o svim mogućnostima za mlade: dostupnost osobe za informiranje/savjetovanje | 3,87 | 24  (4,07 %) | 52  (8,81 %) | 141  (23,90 %) | 134  (22,71 %) | 239  (40,51 %) |
| informiranje i savjetovanje o svim mogućnostima za mlade: dostupnost informativnih materijala | 3,91 | 26  (4,41 %) | 47  (7,97 %) | 132  (22,37 %) | 137  (23,22 %) | 248  (42,03 %) |
| edukacije, tečajevi, radionice i sl. s temama osobnog i profesionalnog razvoja | 3,97 | 21  (3,56 %) | 50  (8,47 %) | 116  (19,66 %) | 139  (23,56 %) | 264  (44,75 %) |
| društvene igre | 3,83 | 33  (5,59 %) | 59  (10,00 %) | 128  (21,69 %) | 127  (21,53 %) | 243  (41,19 %) |
| program podrške u učenju | 3,91 | 23  (3,90 %) | 53  (8,98 %) | 122  (20,68 %) | 149  (25,25 %) | 243  (41,19 %) |
| individualne aktivnosti mladih | 3,97 | 25  (4,24 %) | 44  (7,46 %) | 114  (19,32 %) | 146  (24,75 %) | 261  (44,24 %) |
| kvizovi i natjecanja | 3,89 | 29  (4,92 %) | 63  (10,68 %) | 121  (20,51 %) | 110  (18,64 %) | 267  (45,25 %) |
| tematske rasprave | 3,74 | 33  (5,59 %) | 60  (10,17 %) | 154  (26,10 %) | 125  (21,19 %) | 218  (36,95 %) |
| razmjena vještina (mladi uče jedni od drugih) | 3,94 | 26  (4,41 %) | 51  (8,64 %) | 127  (21,53 %) | 119  (20,17 %) | 268  (45,42 %) |
| tečajevi/radionice praktičnih vještina za svakodnevni život | 3,98 | 27  (4,58 %) | 44  (7,46 %) | 125  (21,19 %) | 115  (19,49 %) | 280  (47,46 %) |
| volontiranje mladih u provedbi aktivnosti u prostoru | 3,83 | 31  (5,25 %) | 56  (9,49 %) | 134  (22,71 %) | 133  (22,54 %) | 237  (40,17 %) |
| individualne konzultacije ili kratkotrajno mentorstvo (različita područja) | 3,76 | 38  (6,44 %) | 53  (8,98 %) | 140  (23,73 %) | 144  (24,41 %) | 216  (36,61 %) |
| razgovori sa stručnjacima i/ili donositeljima odluka iz područja po izboru mladih | 3,94 | 33  (5,59 %) | 42  (7,12 %) | 120  (20,34 %) | 132  (22,37 %) | 264  (44,75 %) |

Ispitanici/ice su bodovali moguće sadržaje ili aktivnosti koje bi se trebale kontinuirano / redovno održavati ili omogućiti u unutarnjim prostorima za mlade, kao što je npr. Centar za mlade kako slijedi: slobodno druženje mladih (4,05), tečajevi/radionice praktičnih vještina za svakodnevni život (3,98), edukacije, tečajevi, radionice i sl. s temama osobnog i profesionalnog razvoja (3,97), individualne aktivnosti mladih (3,97), razmjena vještina (mladi uče jedni od drugih) (3,94), razgovori sa stručnjacima i/ili donositeljima odluka iz područja po izboru mladih (3,94), program podrške u učenju (3,91), kvizovi i natjecanja (3,89), informiranje i savjetovanje o svim mogućnostima za mlade: dostupnost osobe za informiranje/savjetovanje (3,87), informiranje i savjetovanje o svim mogućnostima za mlade: dostupnost informativnih materijala (3,91), društvene igre (3,83), volontiranje mladih u provedbi aktivnosti u prostoru (3,83), individualne konzultacije ili kratkotrajno mentorstvo (različita područja) (3,76) i tematske rasprave (3,74).

**25. Molimo te da ovdje navedeš što još smatraš vrlo ili u potpunosti potrebnom/poželjnom aktivnosti ili sadržajem unutarnjeg prostora za mlade, a nije bilo ponuđeno u prethodnom pitanju:**

* *Aktivnosti usmjerene ka razvijanju "problem solving" vještina*
* *Susreti sa influncerom Milanom Nenezićem i nakon toga zakuska koju bi platio grad.*
* *otvorite klub piramidu*
* *Koncerti, zabave za mlade.*
* *Tjelesna akt*
* *Ne treba takvo nesto Puli, djeca su nezainteresirana, odrasliji mladi nemaju novaca ili vremena. Studenti imaju svoje udruge*
* *Koncerti i druženja u humanitarne svrhe*
* *Oštarija za mlade*
* *Nesto kao zaigrana koza iz rojca bi bila pozeljna na vise lokacija I ako bi bilo promocije oko toga vise bi se ljudi zainteresiralo I moglo pristupiti.*
* *Sport*
* *Dovoljno psihologa*
* *Psihološke radionice i razna savjetovališta kako bi si podignuli nakon maltretiranja u školama i izvan njih.*
* *Veće plaće*
* *Vrijeme za odmor slobodan dan*
* *Trebale bi se održavati grupe i radionice za mentalno zdravlje.*
* *osobna obrana, naoružanje, civilna sigurnost*
* *Programi edukacije koji su dostupni svima s najmanje birokratskih smetnji i s dostupnosti kao prvi prioritet.*
* *Mogućnost seksualne edukacije.*
* *sportski prostori*
* *Book club, večeri umrežavanja sa stručnjacima iz različitih područja, business speed dating, hackathoni, inovacijska natjecanja, studentska natjecanja koje organiziraju studentske udruge, školske grupe,...*

**26. Koji bi se sadržaji ili aktivnosti trebali održavati ili omogućiti u uređenim vanjskim prostorima za mlade, kao što je npr. Ulica za mlade?**

Za svaku vrstu odaberi broj koji odgovara tvom mišljenju:

1 - uopće nije potrebno

2 - potrebno je u maloj mjeri

3 - donekle je potrebno/poželjno

4 - vrlo je potrebno/poželjno

5 - u potpunosti je potrebno/poželjno

|  |  |  |  |  |  |  |
| --- | --- | --- | --- | --- | --- | --- |
| N = 593 | Prosječna ocjena | Apsolutni brojevi (postoci) | | | | |
| Sadržaj / aktivnosti u vanjskim prostorima | 1 | 2 | 3 | 4 | 5 |
| slobodno druženje mladih | 4,13 | 36  (6,07 %) | 37  (6,24 %) | 85  (14,33 %) | 92  (15,51 %) | 343  (57,84 %) |
| društvene igre | 3,75 | 38  (6,41 %) | 69  (11,64 %) | 134  (22,60 %) | 113  (19,06 %) | 239  (40,30 %) |
| slobodno korištenje prostora za individualne aktivnosti | 4,01 | 32  (5,40 %) | 44  (7,42 %) | 106  (17,88 %) | 114  (19,22 %) | 297  (50,08 %) |
| kvizovi i slična natjecanja | 3,80 | 35  (5,90 %) | 61  (10,29 %) | 130  (21,92 %) | 126  (21,25 %) | 241  (40,64 %) |
| tematske rasprave | 3,68 | 45  (7,59 %) | 66  (11,13 %) | 149  (25,13 %) | 108  (18,21 %) | 225  (37,94 %) |
| razmjena vještina (mladi uče jedni od drugih) | 3,87 | 31  (5,23 %) | 54  (9,11 %) | 126  (21,25 %) | 130  (21,92 %) | 252  (42,50 %) |
| radionice zabavnih i korisnih vještina | 3,91 | 33  (5,56 %) | 51  (8,60 %) | 119  (20,07 %) | 123  (20,74 %) | 267  (45,03 %) |
| sportske aktivnosti i natjecanja | 3,99 | 33  (5,56 %) | 48  (8,09 %) | 101  (17,03 %) | 120  (20,24 %) | 291  (49,07 %) |
| kreativne aktivnosti | 3,99 | 28  (4,72 %) | 43  (7,25 %) | 118  (19,90 %) | 119  (20,07 %) | 285  (48,06 %) |
| koncerti manjeg opsega | 3,98 | 28  (4,72 %) | 47  (7,93 %) | 121  (20,40 %) | 107  (18,04 %) | 290  (48,90 %) |
| izložbe | 3,71 | 42  (7,08 %) | 68  (11,47 %) | 142  (23,95 %) | 107  (18,04 %) | 234  (39,46 %) |
| predstave i performansi | 3,81 | 33  (5,56 %) | 63  (10,62 %) | 134  (22,60 %) | 114  (19,22 %) | 249  (41,99 %) |
| projekcije filmova | 4,04 | 28  (4,72 %) | 46  (7,76 %) | 104  (17,54 %) | 114  (19,22 %) | 301  (50,76 %) |
| akcije uređenja/uljepšavanja prostora u čijem osmišljavanju i provedbi sudjeluju mladi | 3,93 | 37  (6,24 %) | 50  (8,43 %) | 115  (19,39 %) | 107  (18,04 %) | 284  (47,89 %) |

Na pitanje o potrebnim sadržajima na uređenim vanjskim prostorima za mlade, ispitanici/ice su bodovali kako slijedi: slobodno druženje mladih (4,13), projekcije filmova (4,04), slobodno korištenje prostora za individualne aktivnosti (4,01), sportske aktivnosti i natjecanja (3,99), kreativne aktivnosti (3,99), koncerti manjeg opsega (3,98), akcije uređenja/uljepšavanja prostora u čijem osmišljavanju i provedbi sudjeluju mladi (3,93), radionice zabavnih i korisnih vještine (3,91), razmjena vještina (mladi uče jedni od drugih) (3,87), predstave i performansi (3,81), kvizovi i slična natjecanja (3,80), društvene igre (3,75), tematske rasprave (3,68), izložbe (3,71).

**27. Molimo te da ovdje navedeš što još smatraš vrlo ili u potpunosti potrebnom/poželjnom aktivnosti ili sadržajem vanjskog prostora za mlade, a nije bilo ponuđeno u prethodnom pitanju:**

* *Sve može, samo da ne miješate fakultet u to.*
* *Znanje*
* *Pružanje potpore zlostavljanoj djeci, upoznavanje grada na zabavniji istraživački način, centar za mlade koji bi bio na jednom mjestu npr slično Muzilu.*
* *Spustite cijene u Cargu*
* *Sloboda navijačima*
* *Više aktivnosti u Puli*
* *da učenici i studenti dok su tamo da se ne koriste mobitelima i da ne rade zadatke i pretražuju preko mobitela stvari za rad*
* *Razgovori mladih o problemima u odrastanju.*
* *Koncerti, klubovi za mlade, kafići za učenje, dobro opremljena knjižnica*
* *Manji festival*
* *javni govori, marševi, vojne parade, plesovi, mimohod ljubavi, skupovi*
* *Dostupnost svima. Bez uguravanja "platnih zidova" u bilo kojem obliku. Ako se u nabrojane aktivnosti na primjer želi uklopiti hrana i piće ili projekcije filmova, prikazivanje predstava i slično, ni pod koju cijenu ti sadržaji ne bi smjeli biti naplaćivani. Sredstava ima i više nego dovoljno.*
* *Klubovi i disco za mlade*
* *Mislim da je sve navedeno.*
* *Besplatno korištenje prostora od strane mladih slikara, glazbenika, pantomimičara- zapravo bilo bi dobro takvim skupinama odobriti određenu naknadu da nastupaju i ožive ulicu.*

**28. Koliko te zanimaju sljedeće teme kojima bi se mogli baviti sadržaji/aktivnosti u unutarnjim ili vanjskim prostorima za mlade?**

Za svaku temu odaberi broj koji odgovara tvom stupnju interesa:

1 - uopće me ne zanima

2 - malo me zanima

3 - donekle me zanima

4 - prilično me zanima

5 - vrlo me zanima, sudjelovao/sudjelovala bih!

|  |  |  |  |  |  |  |
| --- | --- | --- | --- | --- | --- | --- |
| N = 593 | Prosječna ocjena | Apsolutni brojevi (postoci) | | | | |
| Interes za sadržaje /aktivnosti | 1 | 2 | 3 | 4 | 5 |
| (samo)zapošljavanje i poduzetništvo | 3,48 | 61  (10,29 %) | 82  (13,83 %) | 153  (25,80 %) | 106  (17,88 %) | 191  (32,21 %) |
| aktivno sudjelovanje mladih u procesima donošenja odluka (na razini škole/fakulteta, organizacija, grada) | 3,56 | 50  (8,43 %) | 69  (11,63 %) | 159  (26,81 %) | 127  (21,41 %) | 188  (31,70 %) |
| zaštita okoliša i održivi razvoj | 3,54 | 50  (8,43 %) | 74  (12,48 %) | 151  (25,46 %) | 139  (23,44 %) | 179  (30,19 %) |
| urbano planiranje | 3,39 | 61  (10,29 %) | 78  (13,15 %) | 175  (29,51 %) | 127  (21,42 %) | 152  (25,63 %) |
| volontiranje (lokalno i međunarodno) | 3,47 | 63  (10,62 %) | 64  (10,79 %) | 176  (29,68 %) | 113  (19,06 %) | 177  (29,85 %) |
| interkulturalnost (upoznavanje različitih kultura i povezivanje s mladima iz drugih kultura) | 3,66 | 52  (8,77 %) | 56  (9,44 %) | 139  (23,44 %) | 139  (23,44 %) | 207  (34,91 %) |
| odabir škole/fakulteta | 3,84 | 41  (6,91 %) | 46  (7,76 %) | 133  (22,43 %) | 122  (20,57 %) | 251  (42,33 %) |
| posebne digitalne vještine/alati | 3,63 | 47  (7,93 %) | 68  (11,47 %) | 143  (24,11 %) | 133  (22,43 %) | 202  (34,06 %) |
| medijska pismenost | 3,57 | 49  (8,26 %) | 65  (10,96 %) | 164  (27,66 %) | 128  (21,59 %) | 187  (31,53 %) |
| financijska pismenost | 3,82 | 41  (6,91 %) | 49  (8,26 %) | 138  (23,27 %) | 115  (19,39 %) | 250  (42,16 %) |
| kultura i umjetnost | 3,58 | 58  (9,78 %) | 60  (10,12 %) | 162  (27,32 %) | 104  (17,54 %) | 209  (35,24 %) |
| politički procesi | 3,17 | 97  (16,36 %) | 81  (13,66 %) | 173  (29,17 %) | 111  (18,72 %) | 131  (22,09 %) |
| socijalne vještine | 3,80 | 35  (5,90 %) | 56  (9,44 %) | 131  (22,09 %) | 140  (23,61 %) | 231  (38,95 %) |
| (praktične) vještine za samostalni život | 4,00 | 36  (6,07 %) | 36  (6,07 %) | 111  (18,72 %) | 119  (20,07 %) | 291  (49,07 %) |
| STEM (znanost, tehnologija, inženjerstvo i matematika) | 3,41 | 73  (12,31 %) | 74  (12,48 %) | 159  (26,81 %) | 108  (18,21 %) | 179  (30,19 %) |
| teme iz područja roditeljstva | 3,36 | 67  (11,30 %) | 90  (15,18 %) | 164  (27,66 %) | 105  (17,71 %) | 167  (28,16 %) |
| zdravlje (mentalno, tjelesno i reproduktivno) | 3,97 | 32  (5,40 %) | 47  (7,93 %) | 117  (19,73 %) | 105  (17,71 %) | 292  (49,24 %) |
| mobilnost (razmjene mladih i sl.) | 3,86 | 39  (6,58 %) | 55  (9,27 %) | 121  (20,40 %) | 111  (18,72 %) | 267  (45,03 %) |

Od ponuđenih tema kojima bi se mogli baviti sadržaji/aktivnosti u unutarnjim ili vanjskim prostorima za mlade, ispitanike/ice najviše zanima tema: (praktične) vještine za samostalni život (4,00), zatim tema zdravlje (mentalno, tjelesno i reproduktivno) (3,97), mobilnost (razmjene mladih i sl.) (3,86), odabir škole/fakulteta (3,84), financijska pismenost (3,82), socijalne vještine (3,80), interkulturalnost (upoznavanje različitih kultura i povezivanje s mladima iz drugih kultura) (3,66), posebne digitalne vještine/alati (3,63), kultura i umjetnost (3,58), medijska pismenost (3,57), aktivno sudjelovanje mladih u procesima donošenja odluka (na razini škole/fakulteta, organizacija, grada) (3,56), zaštita okoliša i održivi razvoj (3,54), (samo)zapošljavanje i poduzetništvo (3,48), volontiranje (lokalno i međunarodno) (3,47), STEM (znanost, tehnologija, inženjerstvo i matematika) (3,41), urbano planiranje (3,39), teme iz područja roditeljstva (3,36), politički procesi (3,17)

**29. U kojoj mjeri bi, po tvom mišljenju, bilo važno uvođenje sljedećih lokalnih rješenja, kao doprinosa rješavanju problema s kojima se susreću mladi ili poboljšanju kvalitete života mladih u Puli?**

Za svako rješenje odaberi broj koji odgovara tvom mišljenju:

1 - nimalo važno

2 - malo važno

3 - ni važno, ni nevažno

4 - važno

5 - izrazito važno

|  |  |  |  |  |  |  |
| --- | --- | --- | --- | --- | --- | --- |
| N = 594 | Prosječna ocjena | Apsolutni brojevi (postoci) | | | | |
| Važnost lokalnih rješenja | 1 | 2 | 3 | 4 | 5 |
| osiguravanje većeg sudjelovanja mladih u procesima donošenja odluka | 3,86 | 33  (5,56 %) | 47  (7,91 %) | 131  (22,09 %) | 144  (24,24 %) | 239  (40,24 %) |
| financijska potpora neformalnim inicijativama mladih | 3,91 | 21  (3,54 %) | 50  (8,42 %) | 143  (24,07 %) | 134  (22,56 %) | 246  (41,41 %) |
| redovno ispitivanje potreba mladih na razini grada | 3,90 | 28  (4,71 %) | 54  (9,09 %) | 120  (20,20 %) | 138  (23,23 %) | 254  (42,76 %) |
| korištenje rezultata procjene potreba mladih kod kreiranja natječaja za financiranje projekata | 3,85 | 31  (5,22 %) | 50  (8,42 %) | 144  (24,24 %) | 124  (20,88 %) | 245  (41,25 %) |
| osiguravanje kontinuiranih aktivnosti dijaloga mladih i donositelja odluka | 3,86 | 32  (5,39 %) | 45  (7,58 %) | 136  (22,90 %) | 145  (24,41 %) | 236  (39,73 %) |
| otvaranje prostora sa sadržajima u čijem osmišljavanju sudjeluju mladi | 4,00 | 24  (4,04 %) | 43  (7,24 %) | 120  (20,20 %) | 126  (21,21 %) | 281  (47,31 %) |
| umrežavanje i redovna komunikacija dionika | 3,83 | 28  (4,71 %) | 44  (7,41 %) | 165  (27,78 %) | 119  (20,03 %) | 238  (40,07 %) |
| financijska potpora provedbi dodatnih izvannastavnih i izvanškolskih aktivnosti u skladu s interesima mladih | 3,96 | 27  (4,55 %) | 45  (7,58 %) | 124  (20,88 %) | 126  (21,21 %) | 272  (45,79 %) |
| poticanje i stvaranje uvjeta za usavršavanje osoba koje rade s mladima u formalnom obrazovnom sustavu i neformalnom okruženju | 3,93 | 30  (5,05 %) | 43  (7,24 %) | 124  (20,88 %) | 139  (23,40 %) | 258  (43,43 %) |
| jačanje vidljivosti rada s mladima (youth work) i osoba koje rade s mladima (youth worker) | 3,89 | 31  (5,22 %) | 42  (7,07 %) | 135  (22,73 %) | 140  (23,57 %) | 246  (41,41 %) |

Od ponuđenih rješenja za probleme mladih u Gradu Pula – Pola, ispitanici/ice su ocijenili kao najvažnije otvaranje prostora sa sadržajima u čijem osmišljavanju sudjeluju mladi (4,00), zatim financijsku potpora provedbi dodatnih izvannastavnih i izvanškolskih aktivnosti u skladu s interesima mladih (3,96), poticanje i stvaranje uvjeta za usavršavanje osoba koje rade s mladima u formalnom obrazovnom sustavu i neformalnom okruženju (3,93), financijsku potporu neformalnim inicijativama mladih (3,91), redovno ispitivanje potreba mladih na razini grada (3,90), jačanje vidljivosti rada s mladima (youth work) i osoba koje rade s mladima (youth worker) (3,89), osiguravanje većeg sudjelovanja mladih u procesima donošenja odluka (3,86), osiguravanje kontinuiranih aktivnosti dijaloga mladih i donositelja odluka (3,86), korištenje rezultata procjene potreba mladih kod kreiranja natječaja za financiranje projekata (3,85) te umrežavanje i redovna komunikacija dionika (3,83).

**30. Koja ti još moguća rješenja padaju na pamet, za koja smatraš da bi značajno doprinijela rješavanju problema s kojima se susreću mladi u Puli ili podizanju kvalitete njihovog života?**

* *hitno još klubova s boljom glazbom*
* *Novac*
* *Povećanje opusa mogućeg zaposlenja - ne želimo svi isključivo konobariti. Jeste li znali da mladi koji završe fakultete kao što su nutricionizan, prehrambena tehnologija, farmacija, medicina, (molekularna) biologija i sl., a žele se u svojem životu baviti znanošću i istraživanjem (a ne raditi u klinici, ljekarni, predavati u osnovnim i srednjim školama) nemaju nikakve mogućnosti to ostvariti u svojem rodnom kraju, već moraju razmišljati o trajnom preseljenju u druge veće gradove. Ako zaista postoje takve mogućnosti, by all means, oglasite ih pa da ih napokon i vidimo.*
* *Treba se imati vise klubova i para*
* *Slušati mlade jer smo puno idena koje nitko ne sluša.*
* *Da živimo u boljoj državi*
* *Sloboda navijačima*
* *Mišljenje mladih!!!!*
* *Bilo bi korisno organizirati potporu za mlade s problemima u ponašanju, i neke grupe da se mladi identificiraju jedni s drugima i poboljšaju svoje ponašanje. Znam da u puli ima mnogo mladih koji se bave kriminalnim radnjama, konzumiraju drogu, alkohol, cigarete....*
* *Prestati vršiti pritisak nad mladima koji vole rok i pank u ovom gradu s neprestanim pretresima od strane policije i počnite pretresati ljude i osobe iz cajkaških klubova gdje je puno vise i droge i svega rokeri vole dobru muziku alkohol i ponekad thc a "ugledni" mladi s audima i bmw automobilima koji izlaze u npr. Kargo vole kokain, speed i lsd.*
* *Vise financijskih poticaja*
* *Mjesto za izlazak*
* *Sve je navedeno.*
* *naučiti mlade na potpunu i zdravu samostalnost, eliminacija društvenih skupina štetnih za mlade (narkomani, vandali..)*
* *Mladima treba dati inicijativu da sudjeluju u spomenutim rješenjima. Ako mladi mogu doprinijet gradu na opipljivoj i znatnoj razini, uložiti će svoj trud i dati svoj doprinos. Ako grad vjeruje u njih i daje im priliku, oni će mu pridonijet.*
* *Izgradnja koncertne dvorane koja bi kroz svoju djelatnost i aktivnosti mogla organizirati koncerte raznovrsne glazbe (od klasićne do pop, rock itd.) cime bi se dodatno privukla u grad i mlada i starija populacija, ne samo stanovnici Grada Pule već i stanovnici okolnih gradova i općina koji bi posjećivali iste.*
* *besplatni javni toaletu*
* *Ne znam bas sto bih odgovorio ali sve vise djece je u depresiji i nedavno se desilo samoubojstvo ja to smatram nepotrebnim i da se svi problemi u životu mogu riješiti pa tako i psihički i ljubavni i problemi u obitelji*
* *Prehrana - herbalife*
* *Smatram da su mladi danas dosta drugačiji i da je teško doprijeti do njih. Stvarno se treba potruditi oko njih i dati im ono što je danas popularno. Zašto se ne bi organiziralo neko putovanje različitih smjerova po pristupačnoj cijeni studenata gdje će se mladi družiti, upoznati? Mi studenti više nemamo gdje upoznati nove ljude, steći nova prijateljstva. Žalosno što su svi do sada imali i norijadu, jedino u Puli ništa. Ništa se zanimljivo za mlade ne događa, Pula je trebala biti studentski grad, više aktivnosti za njih. Zašto ne bi grad ili fakultet ili neka udruga za mlade organizirao slavlje prvog maja za sve studente uz razne sportske aktivnosti? Ili nešto tako slično. Mladi su zainteresirani za Erasmus, ali dosta teško je naći nekoga tko će ti lijepo sve objasniti u vezi toga, zašto se ne bi organiziralo nešto u vezi toga, dosta studenata je išlo i na Erasmus i na studentski program Work and Travel, zašto se ne bi pozvalo sve studente koji se mogu odazvat na druženje i koji intervju bi se proveo i postavio na društvenu mrežu? Tako bi se pomoglo drugim studentima koji nisu sigurni u to. Također organiziranjem nekih koncerata na otvorenom za studente bi bilo interesantno. Za volontiranje se jedva i čuje, kad god se nekakvo volontiranje spominje, predaleko bude od samog centra, a nema npr. busa do tamo, da se nešto u vezi toga organizira, barem prijevoz, bilo bi više interesa.*
* *Uključivanje studenata koji studiraju u drugom gradu (a koriste slične usluge i sudjeluju u aktivnostima koje organizira grad u kojem studiraju), a nakon studija se planiraju vratiti u Pulu. Iz osobnog primjera, redovito pratim aktivnosti u Puli koje se provode i voljela bi sudjelovati u njihovu organiziranju i planiranju, zbog studija sam u Zagrebu, ali se planiram nakon studija vratiti u Pulu. Brinu me okolnosti zapošljavanja u Puli i voljela bi se uključiti u organizaciju ovakvih aktivnosti. Vjerujem da ima još mnogo takvih slučajeva i da bi se mladi izvan Pule voljeli uključiti i znati što ih čeka kad se vrati u rodni grad.*
* *Parking za studente!!*

**Ako želiš reći nešto što nismo pitali, upiši ovdje:**

* *Nadam se da ćemo uspjeti učiniti Pulu malo manje dosadnom u zimskim danima. Hvala Vam :)*
* *Veoma nam je važno stambeno pitanje. Posebno za mlade obitelji s djecom ili bez. Potrebne su nam subvencije za kredite i najvažnije nekakvi gradski stanovi, pos stanovi i sl. Tako da kvadrat stana bude prihvatljiviji s obzirom na kreditnu sposobnost.*
* *Smatram da bi se trebao izgraditi sportski centar kako bi se što više mladih uključilo u sportske aktivnosti i zdrav i kvalitetan način života. U sportskom centru mogli bi se smjestiti sportovi i klubovi koji su trenutno izostavljeni, npr. sportsko penjanje koje je olimpijski sport, gimnastika, streličarstvo, stolni tenis, tenis i mnogi drugi sportovi koji trenutno nemaju uvjete i prostore u kojima se mogu organizirati treninzi. Mislim da bi to uvelike doprinijelo u povećanju broja zainteresiranih za sport i poboljšalo kvalitetu života mladih.*
* *Htjela bih nadodati da se sadržajem za mlade nikako ne mogu smatrati diskoteke, klubovi, koncerti i kojekakva "okupljanja" (pijančenja) po parkovima i ulicama, tj. može se ako planirate sudjelovati u kreiranju još jedne generacije alkoholičara i propuha. Uposlite djecu korisnim aktivnostima u kojima uistinu uživaju pa neće htjeti "zabavu" tražiti pijani i nadrogirani po kojekakvim uličicama. Odgoj, odgoj i odgoj, od malih nogu, dajući im pozitivan*
* *Niste pitali kako nam je borba sa školom*
* *Mislim da bi svako dijete trebalo dobivat neku stipendiju zato jer dosta djece ne može si priuštit izlet, hranu itd…*
* *Sad mi nista ne pada na pamet.*
* *I previše ste toga pitali, ne želim ništa nadodat*
* *Sve je okej EU*
* *Sve ste super rekli*
* *Niste me pitali kako sam*
* *Ne pada mi ništa napamet*
* *Želim reći da bi trebala postojati mogućnost da mladi izraze nezadovoljstvo sa stručnim osobama, savjetovateljima i profesorima u školi*
* *Nije ništa što niste pitali, no svako vam je pitanje bilo odlično. U Puli za mlade gotovo i nema sadržaja, a tamo gdje i ima su vrlo "siromašno" provedeni te su ih osmišljale odrasle osobe neke prošle generacije.*
* *Mladima u Puli bi trebalo neka organizacija kao Istarski klub studenata koji je u Zagrebu i Rijeci*
* *Pomoć osobama s invaliditetom.*
* *pokretanje žešćih i korjenitih društveno-socijalnih akcija odmah!*
* *Fali klupica uz more i na drugim mjestima, a da nisu odmah uz pješačku stazu*
* *Online upitnici su odlično rješenje za masovno skupljanje podataka, ali su ograničeni u učestalosti sudjelovanja ciljane publike. Efikasnija rješenje leže u živom kontaktu između fizičkih osoba i publike. Mladi su medijski pismena publika koja online upitnike u velikom broju vidi kroz istu leću kao internetski marketing, i.e. kao nešto što se može i što treba ignorirati. Da, društvene mreže imaju mogućnost doseći velik broj ljudi, ali mogućnost ne garantira rezultate. Niti jedna inicijativa nema i neće imati efekta ako "pada na gluhe uši". Živi kontakt između stvarnih i prisutnih ljudi je ključan.*
* *treba se napraviti anketa o upitniku sa muzičkim ukusom mladih i po tome ga prilagoditi u unutarnje prostore za izlaske*
* *Igraonice za mlade (npr. escape room...)*
* *Potreban je financijski poticaj mladima u ostvarenju kupnje njihove prve nekretnine s obzirom na porast cijena!!! Mladi si ne mogu priuštiti vlastiti krov nad glavom u Puli!*
* *Smatram da bi trebalo pronaći neki novi način kako privući mlade ljude na druženja i upoznavanje ostalih ljudi. Sve je više onih koji konzumiraju razne supstance kako bi pobjegli od svega što ih okružuje umjesto da se nauče nositi s time. Bilo bi dobro da postoji više potpore i razgovora o mentalnom zdravlju mladih.*

*Još malo podataka o mladima na području grada Pula-Pola*

*Učenici osnovnih i srednjih škola*

U Puli djeluje 21 obrazovna ustanova sa **7569 učenika** (u školskoj godini 2023/2024), od toga njih 4234 su učenici osnovnih škola, a 3335 učenici srednjih škola.

Ukupni postotak učenica, za srednje i osnovne škole, iznosi 48.8%, dok za učenike iznosi 51.2%.

Od toga, ukupan broj učenika s poteškoćama u razvoju je 498, od čega je 331 u osnovnoj školi te 167 njih u srednjoj školi.

Od 21 obrazovne ustanove, njih 11 su osnovne škole. U nastavku se daje pregled osnovnih škola na području grada Pula-Pola po broju učenika i učenica u školskoj godini 2023/2024.:

|  |  |  |  |
| --- | --- | --- | --- |
| Osnovne škole na području grada Pula-Pola  Školska godina 2023/2024 | Ukupan broj učenika | M | Ž |
| Centar | 246 | 140 | 106 |
| Šijana | 518 | 272 | 246 |
| Tone Peruško | 332 | 170 | 162 |
| Veruda | 516 | 278 | 238 |
| Vidikovac | 618 | 327 | 291 |
| Stoja | 328 | 169 | 159 |
| Veli Vrh | 531 | 271 | 260 |
| Monte Zaro | 203 | 118 | 85 |
| Škola za odgoj i obrazovanje Pula | 93 | 68 | 25 |
| Kaštanjer | 548 | 280 | 268 |
| Giuseppina Martinuzzi | 391 | 178 | 213 |
| Ukupno | 4324 | 2271 | 2053 |

Srednje škole na području grada Pula-Pola nude 58 nastavna programa. U nastavku se daje pregled srednjih škola na području grada Pula-Pola po broju učenika i učenica u školskoj godini 2023/2024.:

|  |  |  |  |
| --- | --- | --- | --- |
| Srednje škole na području grada Pula-Pola  školska godina 2023/2024 | Ukupan br učenika | M | Ž |
| Ekonomska škola Pula | 271 | 107 | 164 |
| Gimnazija Pula | 692 | 277 | 415 |
| Glazbena škola Ivana Matetića-Ronjgova | 442 | 182 | 260 |
| Industrijsko-obrtnička škola Pula | 241 | 240 | 1 |
| Medicinska škola Pula | 415 | 135 | 280 |
| Škola primijenjenih umjetnosti i dizajna | 113 | 24 | 89 |
| Škola za turizam ugostiteljstvo i trgovinu | 558 | 284 | 274 |
| Strukovna škola Pula | 377 | 126 | 251 |
| Talijanska srednja škola Dante Alighieri | 169 | 85 | 84 |
| Tehnička škola Pula | 474 | 356 | 118 |
| Škola za odgoj i obrazovanje Pula | 26 | 16 | 10 |
| Ukupno | 3778 | 1832 | 1946 |

*Škola za odgoj i obrazovanje Pula* jedina je obrazovna ustanova na području grada Pula-Pola specijalizirana za obrazovanje djece i mladih s poteškoćama. Tu školu pohađa  93 učenika u osnovnoj i 26 učenika u srednje školskom obrazovnom programu. U osnovnoj školi učenici se školuju prema dva različita programa:

* Posebnom osnovnoškolskom programu uz individualizirane postupke
* Posebnom programu za stjecane kompetencija u aktivnostima svakodnevnog života i rada uz individualizirane postupke. U srednjoj školi učenici se školuju za zanimanja kuhara i slastičara, vodoinstalatera, vrtlara, cvjećara, prema posebnom programu uz individualizirane postupke.

*Studenti*

Što se tiče studenata, najviše je onih u  dobnom razredu od 21-25 godina (54.1%), zatim 26-30 godina (18.1%) te najmanje je studenata do 20 godina (15.1%).

Na području grada Pula-Pola djeluje **Sveučilište Jurja Dobrile u Puli**, sveučilište koje teži ka stvaranju tehnološki naprednog, kreativnog i profesionalnog okruženja, provodi Bolonjski proces, usklađuje metode rada prema europskim standardima te usklađuje nastavni program s potrebama gospodarstva.

U nastavnoj 2022/2023 godini brojalo je 3148 studenata (od čega 67% žena i 33% muškaraca), kojima stoji na raspolaganju 15 sastavnica i  225 nastavnika i suradnika.

U okviru Sveučilišta J. Dobrila u Puli djeluje 15 sastavnica:

* Fakultet ekonomije i turizma „Dr. Mijo Mirković“
* Fakultet informatike
* Fakultet prirodnih znanosti
* Fakultet za odgojne i obrazovne znanosti
* Filozofski fakultet
* Medicinski fakultet
* Muzička akademija
* Tehnički fakultet
* Centar za kulturološka i povijesna istraživanja socijalizma
* Centar za kompetencije u obrazovanju
* Centar za razvoj karijera, alumni i cjeloživotno obrazovanje
* Studentski centar
* Sveučilišna knjižnica
* Sveučilišni računski i informacijski centar
* Centar za edukacijsku, istraživačku digitalnu tehnologiju i digitalno obrazovanje

Nadalje, na području grada Pula-Pola djeluje i **Istarsko veleučilište** moderna, visokoobrazovna institucija koja obrazuje i mentorira buduće inženjere i menadžere u različitim konkurentnim područjima te ih priprema za uspjeh na sve izazovnijem i kompleksnijem tržištu. Kroz usku suradnju i umrežavanje s gospodarstvom i lokalnom zajednicom Veleučilište svojem kadru i studentima otvara prostor za realizaciju vlastitih poduzetničkih i istraživačkih projekata. Kao institucija okrenuta budućnosti Istarsko veleučilište svojim studijskim programima te znanstvenim, inovacijskim i poduzetničkim aktivnostima doprinosi razvoju odgovornog, kreativnog i pravednog društva temeljenog na znanju.

U nastavnoj 2022/2023 godini, istarsko veleučilište brojalo je 74 studenata koja su pohađala 2 stručna diplomska studija:

* Stručni diplomski studij Kreativni menadžment u procesima
* Stručni diplomski studij mehatronika,

te 2 prijediplomska studija:

* Stručni prijediplomski studij mehatronika i
* Stručni prijediplomski studij Menadžment u gastronomiji i kultura hrane)

Istarsko veleučilište broji 18 zaposlenih nastavnika.

*Stipendije Grada Pula-Pola*

U akademskoj godini 2022./2023. temeljem javnog natječaja Grada Pula-Pola pravo na stipendiju

ostvarilo je 254 studenta s mjesečnim iznosom od 79,63 EUR (600,00 kn), čime su svi studenti koji su ispunjavali uvjete ostvarili pravo na stipendiju. Za dodijeljene gradske stipendije iz proračuna izdvojeno je ukupno 160 tisuća eura**.**

Upravni odjel za društvene djelatnosti, mlade i sport / Odsjek za mlade, sport i tehničku kulturu)

Administrativna podrška mladima u upravi Grada Pula-Pola je **Upravni odjel za društvene djelatnosti, mlade i sport**. Područje mladih spada u Odsjek za mlade, sport i tehničku kulturu gdje su predviđena i dedicirana 2 savjetnička mjesta za rad s mladima te voditelj odsjeka. Upravni odjel za društvene djelatnosti i mlade između ostalog obavlja i poslove vezane za područje društvenih djelatnosti i mladih, financira programe i projekte udruga iz područja društvenih djelatnosti i mladih, radi na unaprjeđenju suradnje s organizacijama civilnog društva, stručnim i znanstvenim ustanovama u području društvenih djelatnosti i mladih te potiče stvaranje odgovarajućih prostornih uvjeta, na otvorenom i zatvorenom, za edukativne i zabavno-rekreativne aktivnosti djece i mladih. Nadalje, obavlja poslove vezane uz osiguravanje financijskih i materijalnih uvjeta za redovnu djelatnost iz područja obrazovanja te financiranja i nadzora provedbe programa iz područja socijalne skrbi na lokalnoj razini, posebice onih usmjerenih na pomoć socijalno osjetljivim i ugroženim skupinama građana gdje spadaju i djeca s teškoćama u razvoju.

Kontakt info: [www.pula.hr](http://www.pula.hr)

Savjet mladih Grada Pula-Pola

Savjet mladih Grada Pule-Polasavjetodavno je tijelo Gradskog vijeća grada Pule koje osnovano radi aktivnog uključivanja mladih u javni život Pule. Odluka o osnivanju Savjeta mladih Grada Pule – Pola donesena je 1. kolovoza 2014. godine. Svojim djelovanjem, prijedlozima i mišljenjima Savjet utječe na pripremu, donošenje i provedbu odluka Gradskog vijeća koje su od interesa za mlade, a time i na bolji položaj mladih u lokalnoj sredini i razrješavanje problema mladih. Djelokrug rada Savjeta uključuje raspravljanje o pitanjima značajnima za rad Savjeta i pitanjima od interesa za mlade.

Nadalje, Savjet predlaže Gradskom vijeću raspravu o pitanjima značajnim za unaprjeđivanje položaja mladih u Gradu, predlaže Gradskom vijeću donošenje odluka, programa i drugih akata od značenja za unapređivanje položaja mladih u gradu, daje mišljenje Gradskom vijeću prilikom donošenja odluka, mjera, programa i drugih akata od osobitog značenja za mlade na području grada, sudjeluje u izradi i praćenju provedbe Lokalnog programa djelovanja za mlade. Zatim, izrađuje izvješća mjerodavnim tijelima o problemima mladih, a prema potrebi predlaže i donošenje programa za otklanjanje nastalih problema i poboljšanje položaja mladih (Lokalni program djelovanja za mlade). Osim toga, Savjet predlaže mjere za ostvarivanje i provedbu odluka i programa o skrbi za mlade  i skrbi o informiranosti mladih o svim pitanjima značajnim za unapređivanje položaja mladih. Savjet ima i važnu ulogu u poticanju suradnje sa savjetima mladih općina, gradova i županija u Republici Hrvatskoj te suradnju i razmjenu iskustava s odgovarajućim tijelima drugih zemalja. Gradski savjet mladih broji 9 članova i 9 zamjenika članova, uključujući predsjednika i zamjenika predsjednika, koji se biraju tako da se osigurava ravnomjerna zastupljenost učenika, studenata i mladih koji se profesionalno ili volonterski bave radom od interesa i skrbi za mlade.

Više info: [www.savjetmladihpula.net](http://www.savjetmladihpula.net), [www.pula.hr/hr/uprava/gradsko-vijece/savjet-mladih/](http://www.pula.hr/hr/uprava/gradsko-vijece/savjet-mladih/)

Instagram: @savjet\_mladih\_grada\_pule

Facebook: Savjet Mladih Grada Pule

Adresa: Sergijevaca 2/2, Pula

Email: [savjetmladihpula@gmail.com](mailto:savjetmladihpula@gmail.com)

Kontakt telefon: 371 887 (Upravni odjel za društvene djelatnosti, mlade i sport / Odsjek za mlade, sport i tehničku kulturu)

Organizacije civilnoga društva

U gradu Pula – Pola trenutno je aktivno 777 raznih udruga, od hobističkih djelatnosti, duhovne udruge, udruge čije je područje djelovanje vezano uz demokratsku političku kulturu, ljudska prava, međunarodnu suradnju, sport, obrazovanje, znanost i istraživanje i održivi razvoj. Mnoge od udruga bave se sa nekoliko djelatnosti istovremeno, a najviše onih koje su relevantne za mlade vezane su uz sportske aktivnosti (262), kulturu i umjetnost (217) i obrazovanje znanost i istraživanje (162).